
24-TA-1754: Likumprojekts (Grozījumi)
Grozījumi likumā "Par atbilstības novērtēšanu"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Likumprojekts (grozījumi)
 Grozījumi likumā "Par atbilstības novērtēšanu"
	Iebildums (VM - 25.09.2024.)
Saskaņā ar likumprojekta anotācijā skaidroto, Preču un pakalpojumu drošuma likums tiks aizstāts ar Pakalpojumu drošuma likumu, tajā saglabājot tikai tās normas, kas attiecināmas uz pakalpojumu drošumu. Ar šiem grozījumiem Preču un pakalpojumu drošuma likuma 17. panta piektā daļa tiek iekļauta likuma Par atbilstības novērtēšanu 19. panta devītajā daļā, vienlaikus tajā iekļaujot arī Likuma 19. panta svītrotās otrās daļas saturu.
Uzraudzības funkciju veikšanā Veselības inspekcija piemēro arī Preču un pakalpojumu drošuma likuma 17. panta ceturto daļu, tādēļ nepieciešams arī šo daļu pārcelt uz likumu Par atbilstības novērtēšanu. Būtu nesamērīgi par Preču un pakalpojumu drošuma likuma 17. panta ceturtajā daļā norādīto pārkāpumu piemērot 17. panta piektajā daļā paredzētās sankcijas, kas ir ievērojami lielākas. Tādēļ nevar sankcijām par tādu kosmētikas līdzekļu laišanu tirgū, piedāvāšanu vai pārdošanu, kuriem beidzies derīguma termiņš vai kuriem nav normatīvajos aktos noteiktajā kārtībā norādīts derīguma termiņš, piemērot 19.panta devīto daļu par drošuma vai būtiskajām prasībām. Lūdzam 19.pantu papildināt ar vēl vienu daļu.
 
Piedāvātā redakcija
Par tādu kosmētikas līdzekļu laišanu tirgū, piedāvāšanu vai pārdošanu, kuriem beidzies derīguma termiņš vai kuriem nav normatīvajos aktos noteiktajā kārtībā norādīts derīguma termiņš, piemēro naudas sodu fiziskajai personai no septiņām līdz septiņdesmit naudas soda vienībām, bet juridiskajai personai — no desmit līdz simt četrdesmit naudas soda vienībām.
	Ņemts vērā
Likumprojekta 8.pants papildināts ar jaunu Likuma 19.panta vienpadsmito daļu.
	 Grozījumi likumā "Par atbilstības novērtēšanu"

	2.
	Likumprojekts (grozījumi)
 Izdarīt (Latvijas Republikas Saeimas un Ministru Kabineta Ziņotājs, 1996, 18. nr.; 1999, 23. nr.; 2002, 23. nr.; 2004, 9. nr.; 2008, 24. nr.; 2009, 14. nr.; Latvijas Vēstnesis, 2010, 43. nr.; 2013, 106. nr.; 2019, 219. nr.; 2023, 42. nr. ) šādus grozījumus:
	Iebildums (IEM - 24.09.2024.)
Precizēt likumprojekta ievaddaļu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 68.2. apakšpunktam.
Piedāvātā redakcija
-
	Ņemts vērā
Papildināta Likumprojekta ievaddaļa.
	 “Izdarīt likumā "Par atbilstības novērtēšanu" (Latvijas Republikas Saeimas un Ministru Kabineta Ziņotājs, 1996, 18. nr.; 1999, 23. nr.; 2002, 23. nr.; 2004, 9. nr.; 2008, 24. nr.; 2009, 14. nr.; Latvijas Vēstnesis, 2010, 43. nr.; 2013, 106. nr.; 2019, 219. nr.; 2023, 42. nr. ) šādus grozījumus:”

	3.
	Likumprojekts (grozījumi)
 Papildināt 4. panta otro daļu ar vārdiem "un preču vispārēju drošumu".
	Iebildums (IEM - 24.09.2024.)
Precizēt izdarāmo grozījumu redakciju, norādot, kur attiecīgā likuma vienība papildināma ar jauno tekstu, atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 79.3. apakšpunktam.
Piedāvātā redakcija
-
	Ņemts vērā
Precizēta grozījumu redakcija.
	 Papildināt 4. panta otro daļu pēc vārdiem “preču piekļūstamības prasībām” ar vārdiem "un preču vispārēju drošumu".

	4.
	Likumprojekts (grozījumi)
 Papildināt 4. panta otro daļu ar vārdiem "un preču vispārēju drošumu".
	Iebildums (TM - 25.09.2024.)
Lūdzu precizēt, kur tieši (teikuma daļa, vārds u.tml.) ir nepieciešams papildināt 4. panta otro daļu, t.i., pēc kura vārda (vārdiem) ir nepieciešams ietvert papildinājumu "un preču vispārēju drošumu". 
Piedāvātā redakcija
-
	Ņemts vērā
Precizēta grozījumu redakcija.
	 Papildināt 4. panta otro daļu pēc vārdiem “preču piekļūstamības prasībām” ar vārdiem "un preču vispārēju drošumu".

	5.
	Likumprojekts (grozījumi)
 papildināt panta pirmo daļu pēc vārdiem un skaitļiem "Eiropas Parlamenta un Padomes Regulai (ES) 2023/988 par ražojumu vispārēju drošumu, ar ko groza Eiropas Parlamenta un Padomes Regulu (ES) Nr. 1025/2012 un Eiropas Parlamenta un Padomes Direktīvu (ES) 2020/1828 un atceļ Eiropas Parlamenta un Padomes Direktīvu 2001/95/EK un Padomes Direktīvu 87/357/EEK (turpmāk - regula Nr. 2019/1020)";
	Iebildums (IEM - 24.09.2024.)
Precizēt izdarāmo grozījumu redakciju, norādot, kā attiecīgā likuma vienība grozāma, atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 79. punktam.
Piedāvātā redakcija
-
	Ņemts vērā
Precizēta grozījumu redakcija.
	 papildināt panta pirmo daļu pēc vārdiem un skaitļiem "regulai Nr.2019/1020” ar vārdiem un skaitļiem "un Eiropas Parlamenta un Padomes Regulai (ES) 2023/988 par ražojumu vispārēju drošumu, ar ko groza Eiropas Parlamenta un Padomes Regulu (ES) Nr.1025/2012 un Eiropas Parlamenta un Padomes Direktīvu (ES) 2020/1828 un atceļ Eiropas Parlamenta un Padomes Direktīvu 2001/95/EK un Padomes Direktīvu 87/357/EEK (turpmāk - regula Nr.2023/988)";

	6.
	Likumprojekts (grozījumi)
 Papildināt 95. pantu ar 11. daļu šādā redakcijā:
"(1)1 Neskarot citus tiesiskās aizsardzības līdzekļus, saimnieciskās darbības veicējs, kurš organizē preces atsaukšanu no gala lietotājiem, nodrošina arī patērētāju tiesību īstenošanu atbilstoši patērētāju tiesību aizsardzību regulējošiem normatīvajiem aktiem."
 
	Iebildums (TM - 25.09.2024.)
Vēršam uzmanību, ka likumprojekta 3. pantā ietvertā norāde ir deklaratīva un no tās neizriet konkrēti attiecīgā subjekta pienākumi iepretim patērētājiem (tostarp no šīs norādes neizriet, vai saimnieciskās darbības veicēja pienākumi izriet no regulas vai nacionālajiem normatīvajiem aktiem), tādēļ lūdzam izvērtēt un nepieciešamības gadījumā izslēgt minēto pantu vai precizēt to, likumprojekta anotācijā (5.4. sadaļas 1. tabulā) skaidrojot, kā paredzēts novērst šķēršļus Eiropas Parlamenta un Padomes Regulas (ES) 2023/988 par ražojumu vispārēju drošumu, ar ko groza Eiropas Parlamenta un Padomes Regulu (ES) Nr. 1025/2012 un Eiropas Parlamenta un Padomes Direktīvu (ES) 2020/1828 un atceļ Eiropas Parlamenta un Padomes Direktīvu 2001/95/EK un Padomes Direktīvu 87/357/EEK (turpmāk - regula Nr. 2023/988), 37. pantā ietverto prasību tiešai piemērošanai (piem., regulā paredzēti konkrēti tiesiskās aizsardzības līdzekļi, kuri uzņēmējam jāpiedāvā, kas pirmšķietami pilnībā neizriet no nacionālajiem normatīvajiem aktiem).
Piedāvātā redakcija
-
	Ņemts vērā
Informējam, ka ietvertā atsauce ir attiecināma uz Patērētāju tiesību aizsardzības likumu. Šobrīd Saeimā tiek izskatīti grozījumi Patērētāju tiesību aizsardzības likumā, kurā ietverts jauns 29.2 pants "Patērētāja tiesības nedrošas preces atsaukuma gadījumā" ar atsauci uz regulu Nr.2023/988. Likumā tiek ietverta norāde uz patērētāja tiesībām nedrošas preces atsaukuma gadījumā saskaņā ar Regulas 37.pantu un tiek paredzēts, kādā kārtībā izskata strīdus nedrošu preču atsaukuma gadījumos, kas ir jānodrošina saskaņā ar Regulas 34.pantu. 
Un, ņemot vērā, ka tirgus uzraudzības iestādes attiecībā uz preču uzraudzību ir vairākas atbilstoši savai kompetencei, tāpēc ietverta atsauce "atbilstoši patērētāju tiesību aizsardzību regulējošiem normatīvajiem aktiem".
	 Papildināt 9.5 pantu ar 1.1 daļu šādā redakcijā:
"(1)1 Neskarot citus tiesiskās aizsardzības līdzekļus, saimnieciskās darbības veicējs, kurš organizē nedrošas preces atsaukšanu no gala lietotājiem, nodrošina arī patērētāju tiesību īstenošanu atbilstoši patērētāju tiesību aizsardzību regulējošiem normatīvajiem aktiem.".
 

	7.
	Likumprojekts (grozījumi)
 Papildināt likumu ar 9.11 pantu šādā redakcijā:
"9.11 pants
(1) Informācijas apmaiņai par precēm, kas rada nopietnu risku, tirgus uzraudzības iestādes izmanto regulas Nr. 2023/988 25. pantā minēto ātrās brīdināšanas sistēmu.
(2) Patērētāju tiesību aizsardzības centrs nodrošina regulā Nr.2023/988 noteiktās vienotā sadarbības biroja un ātrās brīdināšanas sistēmas nacionālā kontaktpunkta funkcijas.
(3) Ministru kabinets nosaka kārtību, kādā tirgus uzraudzības iestādes informē Patērētāju tiesību aizsardzības centru par veiktajiem pasākumiem, kas ierobežo vai liedz preču laišanu apgrozībā, un kārtību, kādā Patērētāju tiesību aizsardzības centrs saņemto informāciju nosūta Eiropas Komisijai un rīkojas ar informāciju, kas saņemta no Eiropas Komisijas."
 
	Iebildums (VM - 03.02.2025.)
Grozījumu projekta 5.pants paredz papildināt likumu ar 911. pantu, kura trešajā daļā tiek lietots no Preču un pakalpojumu drošuma likuma pārņemts apzīmējums „laišana apgrozībā”, kura nozīme kā terminam nav definēta. Tā kā tirgus uzraudzības iestādēm, tostarp Veselības inspekcijai, ar šo normu tiks noteikts pienākums informēt Patērētāju tiesību aizsardzības centru par veiktajiem pasākumiem, kas ierobežo vai liedz preču laišanu apgrozībā, tad ir nepieciešams, lai būtu skaidra šī termina nozīme.
Tā kā Preču un pakalpojumu drošuma likums zaudēs spēku un preču drošumu turpmāk regulēs regula Nr.2023/988, tad būtu jāizmanto regulā definēti termini. Pašlaik nav skaidrs, kura regulas termina ekvivalents ir domāts ar apzīmējumu „laist apgrozībā”. Līdz ar to uzraudzības iestādei nav skaidrs vai pienākums informēt attiecas uz veiktajiem pasākumiem ar kuriem ierobežo vai liedz preci “darīt pieejamu tirgū” vai preci „laist tirgū”.
Lūdzam attiecībā uz tirgus uzraudzību izmantot likumā terminus, kas definēti regulā Nr.2023/988 vai regulā (ES) 2019/1020 par tirgus uzraudzību un produktu atbilstību. Ja tiek izmantoti termini, kas nav definēti regulās, tie ir jādefinē likumā.
Piedāvātā redakcija
-
	Ņemts vērā
Termins “preču laišana apgrozībā” aizstāts ar terminu "preces piedāvāšana tirgū", kas saskaņā ar likuma “Par atbilstības novērtēšanu” 1. panta otrajā daļā noteikto atbilst regulas Nr.  2019/1020 3. pantā lietotajam terminam "darīt pieejamu tirgū".
	-

	8.
	Likumprojekts (grozījumi)
 Papildināt likumu ar 9.11 pantu šādā redakcijā:
"9.11 pants
(1) Informācijas apmaiņai par precēm, kas rada nopietnu risku, tirgus uzraudzības iestādes izmanto regulas Nr. 2023/988 25. pantā minēto ātrās brīdināšanas sistēmu.
(2) Patērētāju tiesību aizsardzības centrs nodrošina regulā Nr.2023/988 noteiktās vienotā sadarbības biroja un ātrās brīdināšanas sistēmas nacionālā kontaktpunkta funkcijas.
(3) Ministru kabinets nosaka kārtību, kādā tirgus uzraudzības iestādes informē Patērētāju tiesību aizsardzības centru par veiktajiem pasākumiem, kas ierobežo vai liedz preču laišanu apgrozībā, un kārtību, kādā Patērētāju tiesību aizsardzības centrs saņemto informāciju nosūta Eiropas Komisijai un rīkojas ar informāciju, kas saņemta no Eiropas Komisijas."
 
	Iebildums (TM - 12.11.2024.)
Vēršam uzmanību, ka vienotā sadarbības biroja funkcijas pirmšķietami nav noteiktas Eiropas Parlamenta un Padomes Regulā (ES) 2023/988 par ražojumu vispārēju drošumu, ar ko groza Eiropas Parlamenta un Padomes Regulu (ES) Nr. 1025.1025/2012 un Eiropas Parlamenta un Padomes Direktīvu (ES) 2020/1828 un atceļ Eiropas Parlamenta un Padomes Direktīvu 2001/95/EK un Padomes Direktīvu 87/357/EEK, bet gan Eiropas Parlamenta un Padomes 2017. gada 12. decembra Regulā (ES) 2017/2394 par sadarbību starp valstu iestādēm, kas atbild par tiesību aktu izpildi patērētāju tiesību aizsardzības jomā, un ar ko atceļ Regulu (EK) Nr. 2006/2004 (turpmāk - regula Nr. 2017/2394), tādēļ lūdzam nepieciešamības gadījumā atbilstoši precizēt (papildināt) likumprojekta 5. pantu, attiecīgā gadījumā arī skaidrojot regulas Nr. 2017/2394 prasību ieviešanu likumprojekta anotācijas 5.4. sadaļas 1. tabulā.
Piedāvātā redakcija
-
	Nav ņemts vērā
Pienākums izraudzīties vienoto sadarbības biroju tirgus uzraudzības vajadzībām un vienotas valsts nostājas pārstāvēšanai izriet no regulas Nr.2023/988 23. panta 1. punkta.
	-

	9.
	Likumprojekts (grozījumi)
 19. pantā:
 
	Iebildums (TM - 12.11.2024.)
Iepazīstoties ar veiktajiem grozījumiem likuma "Par atbilstības novērtēšanu" 19. panta sestajā daļā, Tieslietu ministrija secina, ka tās š.g. 25. septembra atzinumā norādītais iebildums tomēr nav ņemts vērā, tādēļ uzturam minēto iebildumu un atkārtoti lūdzam precizēt administratīvo pārkāpumu formulējumu, skaidri un izsmeļoši norādot visas nepieciešamās administratīvā pārkāpuma pazīmes.
Papildus lūdzam precizēt visus nodaļā noteiktos administratīvos pārkāpumus, skaidri nosakot administratīvā pārkāpuma pazīmes. Proti, par kādu darbību vai bezdarbību personai var tikt piemērota administratīvā atbildība. Jebkurai personai, izlasot administratīvo pārkāpumu, būtu jāspēj saprast, par kādu tieši darbību vai bezdarbību tai var tikt piemērotas sodoša rakstura sankcijas. Šobrīd likumprojektā definētās administratīvā pārkāpuma pazīmes netiek skaidri noteiktas. 

Pirmkārt, lūdzam administratīvo pārkāpumu noteikt, neizmantojot atsauces. Ir pieļaujamas informatīvas atsauces uz regulām, bet pārkāpuma pazīmēm jābūt skaidrām arī tad, ja šo atsauci izņemtu.

Otrkārt, nav pieļaujams un atbalstāms administratīvais pārkāpums, kas satur, piemēram, tādu pārkāpuma pazīmi  kā "par normatīvajos aktos noteikto pienākumu nepildīšanu" vai "preču aprites kārtības neievērošanu".
Šāda veida normas ir blanketas normas, jo tās ietver norādi uz citos normatīvos aktos iekļautajām tiesību normām (priekšrakstiem) (sk. Normatīvo aktu projektu izstrādes rokasgrāmata. Pieejama: https://tai.mk.gov.lv/book/1/chapter/81). Izmantojot blanketo normu, likumdevējs formulē vispārinātu pazīmi, kas kopā ar citās normās noteikto šīs pazīmes detalizāciju veido pārkāpumu. Tomēr jāievēro, ka arī blanketā norma definē visas pārkāpuma pazīmes, vienīgi daļu no šīm pazīmēm sīkāk konkretizē citas normas (sal. Leja M. Krimināltiesību aktuālie jautājumi un to risinājumi Latvijā, Austrijā, Šveicē, Vācijā. Noziedzīga nodarījuma uzbūve; cēloņsakarība; vaina; krimināltiesību normu interpretācija un spēks laikā. I daļa. Rīga: Tiesu namu aģentūra, 2019, 95.-96. lpp.). Ievērojot minēto, likumprojektā ietvertajam pārkāpuma aprakstam, lai arī ļoti vispārīgi, bet ir jāsatur pārkāpuma pazīmes. Prasība pēc tiesību normas skaidrības ir nostiprināta gan Latvijas Republikas Satversmē, gan Eiropas Padomes Cilvēka tiesību un pamatbrīvību aizsardzības konvencijā, gan Eiropas Cilvēktiesību tiesas un Latvijas Republikas Satversmes tiesas spriedumos. Eiropas Padomes Cilvēka tiesību un pamatbrīvību aizsardzības konvencijas 7. pants vispārējā formā satur principu, ka krimināltiesībās atbildībai par tiesībpārkāpumu un sodam jābūt noteiktiem saskaņā ar likumu (lat. val. – nullum crimen, nulla poena sine lege). Nostiprinātā prasība tiek atzīta par izpildītu, ja apsūdzētajam ir iespēja no tiesību normas teksta zināt (nepieciešamības gadījumā arī izmantojot interpretāciju, kas ietverta tiesu nolēmumos), par kādu tieši darbību vai bezdarbību noteikta kriminālatbildība. Arī gadījumos, kad personai likumā tiek paredzēta sodoša rakstura administratīvā sankcija, darbojas iepriekš minētais princips.

Treškārt, jāievēro, ka pārkāpuma saturs ir jānoteic formālajam likumdevējam. Nav pieļaujama situācija, ka pārkāpuma saturu būtībā noteiktu Ministru kabinets vai iestāde. Līdz ar to likumā jābūt precīzi un izsmeļoši noteiktām pārkāpuma pazīmēm, lai persona varētu saprast pārkāpuma būtību un paredzēt vismaz sodīšanas risku. Ja pārkāpumu konkretizē Ministru kabineta noteikumi, tad likumā jābūt ārkārtīgi precīzam pilnvarojumam (kādus jautājumus Ministru kabinets var regulēt, kādi kritēriji, vadlīnijas u. tml. tam jāievēro).

Tam, ka spēkā esošajā regulējumā ir sastopamas līdzīgas tiesību normas, nav būtiskas nozīmes. Tāpat nav nozīmes tam, ja iepriekš izstrādājot normatīvos aktus, pārkāpumi tika aprakstīti vispārīgi un neprecīzi.

Valsts pārvaldei ir pienākums pastāvīgi pārbaudīt un pilnveidot normatīvo regulējumu (sal. sk. Valsts pārvaldes iekārtas likuma 10. panta 10. daļu). Tāpat ir nepieciešams regulāri veikt spēkā esošo tiesību aktu ietekmes pēcpārbaudi, lai pārliecinātos, vai normatīvais regulējums joprojām ir nepieciešams, nerada nelabvēlīgas sekas, atbilst tā izstrādes mērķim, pašreizējai sociālajai un tiesiskajai situācijai (Krūmiņa I. Kādi faktori kavē efektīvu tiesību aktu un rīcībpolitiku ex-post izvērtēšanu Latvijā? Pētījuma galaziņojums. Rīga: Latvijas Republikas Saeima, 2024, 2. lpp.).

 
Piedāvātā redakcija
-
	Ņemts vērā
Precizēti administratīvo pārkāpumu formulējumi, papildināta anotācija.
	 19. pantā:
 

	10.
	Likumprojekts (grozījumi)
 19. pantā:
	Iebildums (TM - 25.09.2024.)
Lūdzam precizēt administratīvo pārkāpumu formulējumu, skaidri un izsmeļoši norādot visas nepieciešamās administratīvā pārkāpuma pazīmes.

Lūdzam precizēt visus nodaļā noteiktos administratīvos pārkāpumus, skaidri nosakot administratīvā pārkāpuma pazīmes. Proti, par kādu darbību vai bezdarbību personai var tikt piemērota administratīvā atbildība. Jebkurai personai, izlasot administratīvo pārkāpumu, būtu jāspēj saprast, par kādu tieši darbību vai bezdarbību tai var tikt piemērotas sodoša rakstura sankcijas. Šobrīd projektā definētās administratīvā pārkāpuma pazīmes netiek skaidri noteiktas. 

Pirmkārt, lūdzam administratīvo pārkāpumu noteikt, neizmantojot iekšējās atsauces. Ir pieļaujamas informatīvas atsauces uz regulām, bet pārkāpuma pazīmēm jābūt skaidrām arī tad, ja šo atsauci izņemtu.

Otrkārt, nav pieļaujams un atbalstāms administratīvais pārkāpums, kas satur, piemēram, tādu pārkāpuma pazīmi  kā "par normatīvajos aktos noteikto pienākumu nepildīšanu" vai "preču aprites kārtības neievērošanu".
Šāda veida normas ir blanketas normas, jo tās ietver norādi uz citos normatīvos aktos iekļautajām tiesību normām (priekšrakstiem) (sk. Normatīvo aktu projektu izstrādes rokasgrāmata. Pieejama: https://tai.mk.gov.lv/book/1/chapter/81). Izmantojot blanketo normu, likumdevējs formulē vispārinātu pazīmi, kas kopā ar citās normās noteikto šīs pazīmes detalizāciju veido pārkāpumu. Tomēr jāievēro, ka arī blanketā norma definē visas pārkāpuma pazīmes, vienīgi daļu no šīm pazīmēm sīkāk konkretizē citas normas (sal. Leja M. Krimināltiesību aktuālie jautājumi un to risinājumi Latvijā, Austrijā, Šveicē, Vācijā. Noziedzīga nodarījuma uzbūve; cēloņsakarība; vaina; krimināltiesību normu interpretācija un spēks laikā. I daļa. Rīga: Tiesu namu aģentūra, 2019, 95.-96. lpp.). Ievērojot minēto, projektā ietvertajam pārkāpuma aprakstam, lai arī ļoti vispārīgi, bet ir jāsatur pārkāpuma pazīmes. Prasība pēc tiesību normas skaidrības ir nostiprināta gan Latvijas Republikas Satversmē, gan Eiropas Padomes Cilvēka tiesību un pamatbrīvību aizsardzības konvencijā, gan Eiropas Cilvēktiesību tiesas un Latvijas Republikas Satversmes tiesas spriedumos. Eiropas Padomes Cilvēka tiesību un pamatbrīvību aizsardzības konvencijas 7. pants vispārējā formā satur principu, ka krimināltiesībās atbildībai par tiesībpārkāpumu un sodam jābūt noteiktiem saskaņā ar likumu (lat. val. – nullum crimen, nulla poena sine lege). Nostiprinātā prasība tiek atzīta par izpildītu, ja apsūdzētajam ir iespēja no tiesību normas teksta zināt (nepieciešamības gadījumā arī izmantojot interpretāciju, kas ietverta tiesu nolēmumos), par kādu tieši darbību vai bezdarbību noteikta kriminālatbildība. Arī gadījumos, kad personai likumā tiek paredzēta sodoša rakstura administratīvā sankcija, darbojas iepriekš minētais princips.

Treškārt, jāievēro, ka pārkāpuma saturs ir jānoteic formālajam likumdevējam. Nav pieļaujama situācija, ka pārkāpuma saturu būtībā noteiktu Ministru kabinets vai iestāde. Līdz ar to likumā jābūt precīzi un izsmeļoši noteiktām pārkāpuma pazīmēm, lai persona varētu saprast pārkāpuma būtību un paredzēt vismaz sodīšanas risku. Ja pārkāpumu konkretizē Ministru kabineta noteikumi, tad likumā jābūt ārkārtīgi precīzam pilnvarojumam (kādus jautājumus Ministru kabinets var regulēt, kādi kritēriji, vadlīnijas u. tml. tam jāievēro).

Tam, ka spēkā esošajā regulējumā ir sastopamas līdzīgas tiesību normas, nav būtiskas nozīmes. Pirmkārt, valsts pārvaldei ir pienākums pastāvīgi pārbaudīt un pilnveidot normatīvo regulējumu (sal. sk. Valsts pārvaldes iekārtas likuma 10. panta 10. daļu). Otrkārt, ir nepieciešams regulāri veikt spēkā esošo tiesību aktu ietekmes pēcpārbaudi, lai pārliecinātos, vai normatīvais regulējums joprojām ir nepieciešams, nerada nelabvēlīgas sekas, atbilst tā izstrādes mērķim, pašreizējai sociālajai un tiesiskajai situācijai (Krūmiņa I. Kādi faktori kavē efektīvu tiesību aktu un rīcībpolitiku ex-post izvērtēšanu Latvijā? Pētījuma galaziņojums. Rīga: Latvijas Republikas Saeima, 2024, 2. lpp.).
Piedāvātā redakcija
-
	Ņemts vērā
Precizēta 19.panta sestā daļa un papildināta likumprojekta anotācija.

Norādām, ka likuma 19.pantā ir nepieciešams ieviest jaunas tiesību normas, kā arī papildināt esošās par administratīvo atbildību preču drošuma uzraudzības jomā. Attiecīgi atsevišķas normas tiek pārceltas no Preču un pakalpojumu drošuma likuma, nemainot to būtību. 
Norādām, ka anotācijā jau minēts, ka 19.panta otrā daļa tiek svītrota, jo šīs daļas administratīvā pārkāpuma sastāvs tiek iekļauts 19.panta devītajā daļā. Iepriekš 19.panta devītās daļas sastāvs bija izdalīts atsevišķi divos dažādos likumos - Preču un pakalpojumu drošuma likuma 17.panta piektajā daļā un likuma “Par atbilstības novērtēšanu” 19.panta otrajā daļā, bet, tā kā plānots Preču un pakalpojumu drošuma likuma normas iekļaut likumā “Par atbilstības novērtēšanu” un šie pārkāpumi pēc būtības ir līdzīgi, tad nolemts abus apvienot vienā pantā, lai izvairītos no sadrumstalotības. Tas nozīmē, ka 19.panta jaunās devītās daļas saturs būtībā jau šobrīd pastāv un ar grozījumiem tiek mainīta tikai tā atrašanās vieta.
Vienlaikus jānorāda, ka 19.panta devītās daļas redakcijas teksts nav izsmeļošs, jo par normatīvajos aktos noteiktajām drošuma, būtiskajām prasībām vai tehniskajiem parametriem neatbilstošu preču laišanu tirgū, piedāvāšanu vai pārdošanu ir atbildīgas vairākas iestādes, piemēram, Patērētāju tiesību aizsardzības centrs, Veselības inspekcija, Valsts ieņēmumu dienests, kuras ir tiesīgas savas kompetences ietvaros  piemērot administratīvos sodus. Tas nozīmē, ka nav iespējams konkrētās daļas ietvaros uzskaitīt katras iestādes kompetences attiecībā uz konkrētām precēm vai preču grupām. Vairāk informācija pieejama 2019.gada 10.oktobra likuma grozījumu anotācijā. (Skat. Latvijas Vēstnesis, Laidiens 29.10.2019., Nr. 219, publikācijas numurs 2019/219.2).
Likumprojekta 19.panta sestajā daļā ir paredzēta administratīvā atbildība par tādu preču laišanu tirgū, kurām nav veikta Regulas Nr.2023/988 9.panta 2. punktā noteiktā riska analīze. Regulā 2023/988 ir noteikta prasība pirms ražojumu laišanas tirgū ražotājam veikt iekšējo riska analīzi.  Šī prasība ir līdzvērtīga atbilstības novērtēšanas procedūras veikšanai. Līdz ar to arī soda apmērs ir pielīdzināts likuma par “Par atbilstības novērtēšanu”19.panta trešās daļas sankcijai. 
Likumprojekta 19.panta septītajā daļā ir paredzēta administratīvā atbildība Par normatīvajos aktos noteikto pienākumu nepildīšanu preču atbilstības nodrošināšanai, laižot tirgū, piedāvājot vai pārdodot preci.
Norādām, ka likumprojektā 19.panta septītās daļas redakcijas teksts nav izsmeļošs, jo regulā Nr.2023/988 komersantiem ir noteikti daudzi jauni pienākumi, kādi iepriekš nebija noteikti. Tas lielā mērā ir saistīts ar straujo jauno tehnoloģiju ienākšanu un pieaugošo tirdzniecības apjomu tiešsaistē. Līdz ar to komersantiem ir noteikti tādi jauni pienākumi kā piemēram, izmantojot Safety Business Gateway, pašiem nekavējoties informēt to dalībvalstu tirgus uzraudzības iestādes, kurās nedrošais ražojums ir darīts pieejams tirgū. Tāpat  saimnieciskās darbības veicējiem, kuri organizē nedrošas preces atsaukšanu, ir jānodrošina tiesiskās aizsardzības līdzekļus patērētājiem. Īpaši pienākumi ir noteikti arī komersantiem tālpārdošanas gadījumos, kā arī tiešsaistes tirdzniecības vietu nodrošinātājiem. Ņemot vērā to, ka prasībām neatbilstošas, it īpaši nedrošas preces var apdraudēt cilvēku veselību un pat dzīvību, tirgus uzraudzības iestādēm ir jābūt pilnvarām paredzēt sankcijas, kuras tām jāspēj piemērot gadījumos, kad attiecīgie komersanti nesadarbojas vai nepilda savus pienākumus. Tā kā šie pienākumi ir ļoti daudzveidīgi, lai izvairītos no sadrumstalotības ir nepieciešams viena visaptveroša tiesību norma, kas aptvertu visu regulā Nr.2023/988  noteikto jauno pienākumu neizpildes gadījumus.
Likumprojekta 19.panta astotajā daļā ir noteikta administratīvā atbildība par šā likuma 9.12 pantā noteikto speciālo prasību, kā arī preču aprites kārtības neievērošanu.
Norādām, ka likumprojekta 19.panta astotajā daļā ir izmantota iekšējā atsauce, jo šie pārkāpumi neattiecas uz regulas Nr.2023/988 prasībām, bet uz nacionālo regulējumu ārpus regulas Nr.2023/988 tvēruma. Piemēram, gāzes baloniem, kuriem Ministru kabinets nosaka arī īpašu aprites kārtību. Šāda iekšējā atsauce bija arī uz Preču un pakalpojumu drošuma likumā un šī norma precīzi tiek pārnesta uz likumu “Par atbilstības novērtēšanu”.
Likumprojekta 19. panta desmitajā daļā ir noteikta administratīvā atbildība par iekšējās kontroles procesu nenodrošināšanu. Šāda prasība ir noteikta gan regulā Nr.2023/988, kur katram tirdzniecības ķēdes loceklim ir noteikti konkrēti pienākumi izveidot kontroles procesu, lai nodrošinātu preču patstāvīgu atbilstību prasībām, gan arī citās harmonizētajās jomās, kurām ir savs speciālais regulējums. Patērētāju tiesību aizsardzības centrs kopš 2018.gada ir ieviesis praksi tirgus uzraudzībā veikt sistēmpārbaudes, kurās uzņēmumiem  tiek sniegta konsultācija, kā izveidot labi organizētas iekšējās kontroles sistēmas, kas nodrošinātu prasību izpildi uzņēmumā. Tomēr ir gadījumi, kad pēc tam tiek konstatēts, ka neraugoties uz to, ka ir bijusi šāda sadarbība un Patērētāju tiesību aizsardzības centrs ir ieguldījis lielus resursus konsultēšanā un normatīvo aktu prasību skaidrošanā, šīs kontroles sistēmas netiek nodrošinātas vai arī netiek uzturētas atbilstošā līmenī. Tā kā atsevišķiem uzņēmumiem (īpaši lielām tirdzniecības ķēdēm sistemātiski tiek konstatēts, ka tiek realizētas neatbilstošas preces, lai izvairītos no tā, ka tiek uzsākti neskaitāmi administratīvā pārkāpuma procesi un komersanti neizteiktu pārmetumus, ka Patērētāju tiesību aizsardzības centrs cenšas ierobežot un radīt šķēršļus kāda uzņēmuma darbībai, ir nepieciešams noteikt administratīvo atbildību par iekšējās kontroles procesu nenodrošināšanu. Šajā gadījumā ir paredzēta arī atbilstoša sankcija, jo sods ir paredzēts nevis par konkrētām atsevišķām neatbilstībām, bet kontroles sistēmas nenodrošināšanu kopumā, kas rada situāciju, ka tirgū sistemātiski nonāk neatbilstošas preces.





 
	 19. pantā:
 

	11.
	Likumprojekts (grozījumi)
 papildināt pantu ar sesto daļu šādā redakcijā:
"(6) Par tādu preču laišanu tirgū, kurām nav apliecināta Regulā Nr. 2023/988 noteiktā riska analīzes veikšana, piemēro naudas sodu fiziskajai personai no piecdesmit sešām līdz simt četrdesmit naudas soda vienībām, bet juridiskajai personai — no simt četrdesmit līdz astoņsimt sešdesmit naudas soda vienībām.";
	Iebildums (TM - 25.09.2024.)
Lūdzam izvērtēt un, ja likumprojektā administratīvā pārkāpuma sastāvu noteikšanai un citos gadījumos (sk. likumprojekta 4. pantu) nepieciešams pārrakstīt (t.i., inkorporēt likumprojekta tekstā) daļu regulas teksta, tad lūdzam sniegt atbilstošu skaidrojumu par minēto likumprojekta anotācijā, kā arī lūdzam izvērtēt un likumprojektā attiecīgā teksta daļu pārrakstīt identiski regulā noteiktajam, ievērojot arī iepriekš šajā atzinumā minēto par administratīvo pārkāpumu formulēšanu (piem., likumprojekta 8. pantā norādīts uz preču laišanu tirgū, kurām nav apliecināta Regulā Nr. 2023/988 noteiktā riska analīzes veikšana, savukārt regulā pirmšķietami nav norādīts uz riska analīzes veikšanas apliecināšanu, bet ir norādīts uz minētās analīzes veikšanu un tehniskās dokumentācijas izstrādi u.tml.), jo Eiropas Savienības Tiesa ir atzinusi, ka, ja regula prasa tās piemērošanai nodrošinošu nacionālā tiesību akta pieņemšanu, atsevišķos gadījumos tomēr var tikt pieļauta regulu teksta daļu inkorporēšana nacionālajos tiesību aktos (kā piemēru skatīt lietu Nr. 272/83 Komisija v. Itālija). Tomēr norādām, ka šis gadījums attaisnots vienīgi ar indivīdu interesēm saņemt tiem adresētu saskaņotu un labi uztveramu tiesību aktu, un regulu tiešā piemērojamība nepieļauj citus izņēmumus.
Piedāvātā redakcija
-
	Ņemts vērā
Precizēta likuma Precizēta 19.panta sestā daļa.
Likumprojekta 19.panta sestajā daļā ir paredzēta administratīvā atbildība par tādu preču laišanu tirgū, kurām nav veikta Regulas Nr.2023/988 9.panta 2. punktā noteiktā riska analīze. Regulā 2023/988 ir noteikta prasība pirms ražojumu laišanas tirgū ražotājam veikt iekšējo riska analīzi.  Šī prasība ir līdzvērtīga atbilstības novērtēšanas procedūras veikšanai. Līdz ar to arī soda apmērs ir pielīdzināts likuma par “Par atbilstības novērtēšanu”19.panta trešās daļas sankcijai. 
	 papildināt pantu ar sesto daļu šādā redakcijā:
"(6) Par kosmētikas līdzekļu laišanu tirgū, piedāvāšanu vai pārdošanu, ja nav norādīts vai ir beidzies tā derīguma termiņš, piemēro naudas sodu fiziskajai personai no septiņām līdz septiņdesmit naudas soda vienībām, bet juridiskajai personai — no desmit līdz simt četrdesmit naudas soda vienībām.";

	12.
	Likumprojekts (grozījumi)
 papildināt pantu ar septīto daļu šādā redakcijā:
"(7) Par normatīvajos aktos noteikto pienākumu nepildīšanu preču atbilstības nodrošināšanai, laižot tirgū, piedāvājot vai pārdodot preci, piemēro naudas sodu fiziskajai personai līdz simt četrdesmit naudas soda vienībām, bet juridiskajai personai — no desmit līdz tūkstoš četrsimt naudas soda vienībām.";
	Iebildums (VM - 25.09.2024.)
Normatīvajos aktos galvenokārt ir noteiktas prasības precei, taču ir arī atsevišķas būtiskas prasības attiecībā uz aprites kārtību, tādēļ ir nepieciešams papildināt 19. panta septīto daļu, lai sankcijas varētu attiecināt arī preču aprites kārtības neievērošanas gadījumā.Lūdzam norādīt arī  minimālo naudas soda vienību, ko piemēro fiziskai personai.
Piedāvātā redakcija
„Par normatīvajos aktos noteikto pienākumu nepildīšanu preču atbilstības nodrošināšanai, kā arī preču aprites kārtības neievērošanu, laižot tirgū, piedāvājot vai pārdodot preci, piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai – no četrdesmit līdz tūkstoš četrsimt naudas soda vienībām”;
	Nav ņemts vērā
Norādām, ka prasības attiecībā uz aprites kārtību ir paredzētas likuma 19.panta astotajā daļā. 
	 papildināt pantu ar septīto daļu šādā redakcijā:
"(7) Par gāzes balonu laišanu tirgū, piedāvāšanu vai pārdošanu, neveicot tiem tehnisko novērtējumu, piemēro naudas sodu fiziskajai personai no desmit līdz simt četrdesmit naudas soda vienībām, bet juridiskajai personai — no četrdesmit līdz tūkstoš četrsimt naudas soda vienībām.";

	13.
	Likumprojekts (grozījumi)
 papildināt pantu ar astoto daļu šādā redakcijā:
"(8) Par šā likuma 912. pantā noteikto speciālo prasību, kā arī preču aprites kārtības neievērošanu, piemēro naudas sodu fiziskajai personai līdz simt četrdesmit naudas soda vienībām, bet juridiskajai personai — no desmit līdz tūkstoš četrsimt naudas soda vienībām.";
 
	Iebildums (VM - 25.09.2024.)
Lūdzam norādīt minimālo naudas soda vienību fiziskai personai.
Piedāvātā redakcija
"(8) Par šā likuma 9.12 pantā noteikto speciālo prasību, kā arī preču aprites kārtības neievērošanu piemēro naudas sodu fiziskajai personai no desmit līdz simt četrdesmit naudas soda vienībām, bet juridiskajai personai — no četrdesmit līdz tūkstoš četrsimt naudas soda vienībām.";

 
	Ņemts vērā
Precizēta 19.panta astotā daļa.
	 papildināt pantu ar astoto daļu šādā redakcijā:
"(8) Par tādu preču laišanu tirgū, kurām nav veikta riska analīze un izstrādāta tehniskā dokumentācija preces drošuma novērtēšanai saskaņā ar regulas Nr.2023/988 9. panta 2. punktu, piemēro naudas sodu fiziskajai personai no piecdesmit sešām līdz simt četrdesmit naudas soda vienībām, bet juridiskajai personai — no simt četrdesmit līdz astoņsimt sešdesmit naudas soda vienībām.";

	14.
	Likumprojekts (grozījumi)
 papildināt pantu ar devīto daļu šādā redakcijā:
"(9) Par normatīvajos aktos noteiktajām drošuma, būtiskajām prasībām vai tehniskajiem parametriem neatbilstošu preču laišanu tirgū, piedāvāšanu vai pārdošanu piemēro naudas sodu fiziskajai personai no septiņām līdz simt četrdesmit naudas soda vienībām, bet juridiskajai personai — no piecdesmit sešām līdz divtūkstoš astoņsimt naudas soda vienībām.";
	Iebildums (VM - 25.09.2024.)
19. panta devītajā daļā attiecībā uz fizisku personu ir noteikts, ka minimālais naudas soda slieksnis ir septiņas naudas soda vienības, taču, Veselības ministrijas ieskatā, šāds pārkāpums ir nozīmīgs un minimālajam naudas sodam ir jābūt 14 vienībām, kā tas bija Likuma 19. panta otrajā daļā, kura ar šo likumprojektu ir izslēgta. 
Neveiklu formulējumu “drošuma, būtiskajām prasībām vai tehniskajiem parametriem”, lai tas būtu nepārprotamā un viegli uztveramā veidā, aicinām izteikt šādi: “drošuma vai būtiskajām prasībām, vai tehniskajiem parametriem”.
 
Piedāvātā redakcija
"(9) Par normatīvajos aktos noteiktajām drošuma vai būtiskajām prasībām, vai tehniskajiem parametriem neatbilstošu preču laišanu tirgū, piedāvāšanu vai pārdošanu piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai — no piecdesmit sešām līdz divtūkstoš astoņsimt naudas soda vienībām."
 
	Ņemts vērā
Precizēta 19.panta devītā daļa.
	 papildināt pantu ar devīto daļu šādā redakcijā:
"(9) Par šā likuma 4. panta otrajā daļā minētā normatīvajā aktā vai tieši piemērojamā Eiropas Savienības tiesību aktā noteikta pienākuma nodrošināt preču atbilstību noteiktām prasībām nepildīšanu vai preču aprites kārtības neievērošanu, piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai — no četrdesmit līdz tūkstoš četrsimt naudas soda vienībām.";

	15.
	Likumprojekts (grozījumi)
 papildināt pantu ar desmito daļu šādā redakcijā:
"(10) Par iekšējās kontroles procesu nenodrošināšanu, kas rada sistemātiskas neatbilstības, laižot tirgū un piedāvājot preci, piemēro naudas sodu fiziskajai personai no četrdesmit līdz četrsimt naudas soda vienībām, bet juridiskajai personai — no simt četrdesmit līdz četrtūkstoš naudas soda vienībām.".
	Iebildums (TM - 12.11.2024.)
Lūdzam skaidrot termina  "sistemātiskas" nozīmi likumprojekta izpratnē. Vēršam uzmanību, ka minētais termins nav ietverts likumā "Par atbilstības novērtēšanu" un nav paskaidrots likumprojekta anotācijā. 
Piedāvātā redakcija
-
	Ņemts vērā
Anotācija papildināta ar skaidrojumu.
	 papildināt pantu ar desmito daļu šādā redakcijā:
"(10) Par preču laišanu tirgū, piedāvāšanu vai pārdošanu, ja tās neatbilst šā likuma 4. panta otrajā daļā minētā normatīvajā aktā vai tieši piemērojamā Eiropas Savienības tiesību aktā noteiktajām drošuma vai būtiskajām prasībām, vai tehniskajiem parametriem, piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai — no piecdesmit sešām līdz divtūkstoš astoņsimt naudas soda vienībām.";

	16.
	Likumprojekts (grozījumi)
 papildināt pantu ar desmito daļu šādā redakcijā:
"(10) Par iekšējās kontroles procesu nenodrošināšanu, kas rada sistemātiskas neatbilstības, laižot tirgū un piedāvājot preci, piemēro naudas sodu fiziskajai personai līdz četrsimt naudas soda vienībām, bet juridiskajai personai — no simt četrdesmit līdz četrtūkstoš naudas soda vienībām.".
	Iebildums (VM - 25.09.2024.)
Lūdzam norādīt minimālo naudas soda vienību fiziskai personai.
Minimālais naudas sods fiziskām personām 19. panta desmitajā daļā ir nosakāms 40 naudas soda vienību apmērā, jo normā tiek uzsvērtas sistemātiskas neatbilstības.
 
Piedāvātā redakcija
"(10) Par iekšējās kontroles procesu nenodrošināšanu, kas rada sistemātiskas neatbilstības, laižot tirgū un piedāvājot preci, piemēro naudas sodu fiziskajai personai no četrdesmit līdz četrsimt naudas soda vienībām, bet juridiskajai personai — no simt četrdesmit līdz četrtūkstoš naudas soda vienībām."
 
	Ņemts vērā
Precizēta 19.panta desmitā daļa.
	 papildināt pantu ar desmito daļu šādā redakcijā:
"(10) Par preču laišanu tirgū, piedāvāšanu vai pārdošanu, ja tās neatbilst šā likuma 4. panta otrajā daļā minētā normatīvajā aktā vai tieši piemērojamā Eiropas Savienības tiesību aktā noteiktajām drošuma vai būtiskajām prasībām, vai tehniskajiem parametriem, piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai — no piecdesmit sešām līdz divtūkstoš astoņsimt naudas soda vienībām.";

	17.
	Likumprojekts (grozījumi)
 19. pantā:
 
	Iebildums (TM - 04.02.2025.)
Tieslietu ministrija secina, ka tās 2024. gada 25. septembra un 2024. gada 20. decembra atzinumā norādītais iebildums tikai daļēji ņemts vērā.
Lūdzam precizēt visus nodaļā noteiktos administratīvo pārkāpumu formulējumus, skaidri nosakot administratīvā pārkāpuma pazīmes. Piemēram, likuma 19. panta ceturtajā daļā ir noteikts, ka "par tādu naftas produktu, to aizstājējproduktu un komponentu un alkoholisko dzērienu piedāvāšanu vai pārdošanu, kuri neatbilst normatīvajos aktos noteiktajām prasībām, piemēro naudas sodu juridiskajai personai no astoņdesmit sešām līdz astoņsimt sešdesmit naudas soda vienībām".  Proti, par  kādu normatīvo aktu prasību un kuru tiešu prasību pārkāpšanu  personai var tikt piemērota administratīvā atbildība. Līdzīgs neskaidrs formulējums ir ietverts 19. panta piektajā daļā. Proti, pantā ir norādīts, ka "par naftas produktu, to aizstājējproduktu un komponentu nenodrošināšanu ar atbilstības sertifikātu, atbilstības apliecinājumu, testēšanas pārskatu vai citu normatīvajos aktos noteiktu dokumentu, kas apliecina šo produktu atbilstību normatīvo aktu prasībām, vai naftas produktu, to aizstājējproduktu un komponentu piedāvāšanu vai pārdošanu bez šiem dokumentiem piemēro naudas sodu juridiskajai personai no simt četrdesmit līdz tūkstoš četrsimt divdesmit naudas soda vienībām". Jebkurai personai, izlasot administratīvo pārkāpumu, būtu jāspēj saprast, par kādu tieši darbību vai bezdarbību tai var tikt piemērotas sodoša rakstura sankcijas. Šobrīd likumā definētās administratīvā pārkāpuma pazīmes netiek skaidri noteiktas. 

Tāpat, formulējot pārkāpuma pazīmes, nav izmantojamas atsauces uz grozāmo likumu vai citiem normatīvajiem aktiem. Vienīgais izņēmums ir informējošas atsauces uz tieši piemērojamām ES tiesību aktu normām.
Piedāvātā redakcija
-
	Nav ņemts vērā
19. panta ceturtajai un piektajai daļai nav saistības ar regulu Nr.2023/988, kuras ieviešanas nolūkā tiek izstrādāti šie likuma grozījumi. Turklāt minētās normas skar citu ministriju un nevis Ekonomikas ministrijas kompetenci, jo administratīvā pārkāpuma procesu par tajās minētajiem pārkāpumiem veic Valsts ieņēmumu dienests un pašvaldības policija.
	 19. pantā:
 

	18.
	Likumprojekts (grozījumi)
 20. pantā:
	Iebildums (VM - 25.09.2024.)
Lūdzam 20. pantā noteikt Veselības inspekcijas kompetenci veikt administratīvā pārkāpuma procesu par 19. panta desmitajā daļā minētajiem pārkāpumiem, jo Veselības inspekcija vērtē arī kosmētikas ražotāju labo ražošanas praksi, kas ietver iekšējās kontroles procesu nodrošināšanas pienākumu. Līdz ar to  nepieciešams 20. panta pirmajā daļā ietvert administratīvā pārkāpuma procesu arī par šā likuma 19. panta desmitajā daļā minētajiem pārkāpumiem.
Tādā gadījumā nav nepieciešams 20. pantu papildināt ar ceturto daļu.
Piedāvātā redakcija
„Administratīvā pārkāpuma procesu par šā likuma 19. panta pirmajā, otrajā, trešajā, sestajā, septītajā, astotajā, devītajā un desmitajā daļā minētajiem pārkāpumiem veic Patērētāju tiesību aizsardzības centrs un Veselības inspekcija”;
	Ņemts vērā
Noteikta Veselības inspekcijas kompetence par 19.panta desmitās daļas minētajiem pārkāpumiem.

Vienlaikus norādām, ka 19.pants ir papildināts arī ar vienpadsmito daļu, ar kuru Veselības ministrijas lūdza papildināt pantu par tādu kosmētikas līdzekļu laišanu tirgū, piedāvāšanu vai pārdošanu, kuriem beidzies derīguma termiņš vai kuriem nav normatīvajos aktos noteiktajā kārtībā norādīts derīguma termiņš.
Tā kā Veselības ministrijai kompetence noteikta arī 19.panta vienpadsmitajā daļā, attiecīgi precizēta 20.panta pirmā daļa, nosakot, ka  likuma 19. panta pirmajā, otrajā, trešajā, sestajā, septītajā, astotajā, devītajā un desmitajā daļā minētajiem pārkāpumiem veic Patērētāju tiesību aizsardzības centrs un Veselības inspekcija. Savukārt 20.panta ceturtajā daļā noteikta Veselības inspekcijas kompetence par likuma 19.panta vienpadsmito daļu.
	 20. pantā:
panta pirmajā daļā izslēgt vārdu “otrajā” un vārdus “un Veselības inspekcija”, bet vārdus "un trešajā" aizstāt ar vārdiem "trešajā, septītajā, astotajā, devītajā, desmitajā un vienpadsmitajā daļā";

	19.
	Likumprojekts (grozījumi)
 panta pirmajā daļā izslēgt vārdus “otrajā” un vārdus "un trešajā" aizstāt ar vārdiem "trešajā, sestajā, septītajā, astotajā, devītajā un desmitajā daļā";
 
	Iebildums (TM - 12.11.2024.)
Vēršam uzmanību, ka likumprojekta 9. pantā pirmais teikums atkārtojas ( ir iekopēts) divas reizes, tādēļ lūdzam novērst tehnisko neprecizitāti, atbilstoši precizējot likumprojektu.
Piedāvātā redakcija
-
	Ņemts vērā
Precizēta redakcija, liekais teikums dzēsts.
	-

	20.
	Likumprojekts (grozījumi)
 panta pirmajā daļā vārdus "un trešajā" aizstāt ar vārdiem "trešajā, sestajā, septītajā, astotajā un devītajā daļā";
	Iebildums (TM - 25.09.2024.)
Ņemot vērā, ka atbilstoši likumprojekta 8. pantam no likuma ir plānots izslēgt 19. panta otro daļu, likumprojekta 9. panta pirmo teikumu pēc vārdiem "pirmajā daļā" ir nepieciešams papildināt ar vārdiem  "izslēgt vārdu "otrajā" un". 
Piedāvātā redakcija
-
	Ņemts vērā
Precizēts likumprojekta 9.panta pirmais teikums un attiecīgi likuma 20.panta pirmā daļa.
	-

	21.
	Likumprojekts (grozījumi)
 papildināt pantu ar sesto daļu šādā redakcijā:
"(6) Par tādu preču laišanu tirgū, kurām nav veikta riska analīze un izstrādāta tehniskā dokumentācija preces drošuma novērtēšanai saskaņā ar regulas Nr.2023/988 9. panta 2. punktu, piemēro naudas sodu fiziskajai personai no piecdesmit sešām līdz simt četrdesmit naudas soda vienībām, bet juridiskajai personai — no simt četrdesmit līdz astoņsimt sešdesmit naudas soda vienībām.";



 
	Iebildums (TM - 11.03.2025.)
Norādām, ka Tieslietu ministrijas iepriekšējos atzinumos izteiktais iebildums tomēr nav ņemts vērā. 
Neskarot iepriekšējos atzinumos minēto, vēršam uzmanību, ka Eiropas Parlamenta un Padomes 2023. gada 10. maija Regulas (ES) 2023/988 par ražojumu vispārēju drošumu, ar ko groza Eiropas Parlamenta un Padomes Regulu (ES) Nr.1025/2012 un Eiropas Parlamenta un Padomes Direktīvu (ES) 2020/1828 un atceļ Eiropas Parlamenta un Padomes Direktīvu 2001/95/EK un Padomes Direktīvu 87/357/EEK (turpmāk - regula Nr. 2023/988), 9. panta 2. punkts ietver ne tikai ražotāja pienākumu veikt riska analīzi, bet arī minētās analīzes saturu. Proti, "...ražotāji veic iekšējo riska analīzi un izstrādā tehnisko dokumentāciju, kurā ietverts vismaz vispārīgs apraksts par ražojumu un tā būtiskākajiem raksturlielumiem, kas ir svarīgi ražojuma drošuma novērtēšanai..". 
Norādām, ka jebkurai personai, izlasot administratīvo pārkāpumu, būtu jāspēj saprast, par kādu tieši darbību vai bezdarbību tai var tikt piemērotas sodoša rakstura sankcijas. Ievērojot minēto, lūdzam attiecīgi precizēt likumprojektu.
Piedāvātā redakcija
-
	Ņemts vērā
Panākta vienošanās ar Tieslietu ministriju 09.04.2025 sanāksmē par redakcionālu risinājumu, mainot arī 19. panta strukturālo izkārtojumu. Redakciju saskaņojums ar TM un VM (kuru arī skar izmaiņas) veikts e-pastā (pievienoti).
	 papildināt pantu ar sesto daļu šādā redakcijā:
"(6) Par kosmētikas līdzekļu laišanu tirgū, piedāvāšanu vai pārdošanu, ja nav norādīts vai ir beidzies tā derīguma termiņš, piemēro naudas sodu fiziskajai personai no septiņām līdz septiņdesmit naudas soda vienībām, bet juridiskajai personai — no desmit līdz simt četrdesmit naudas soda vienībām.";

	22.
	Likumprojekts (grozījumi)
 papildināt pantu ar sesto daļu šādā redakcijā:
"(6) Par tādu preču laišanu tirgū, kurām nav veikta regulas Nr.2023/988 9. panta 2. punktā noteiktā riska analīze, piemēro naudas sodu fiziskajai personai no piecdesmit sešām līdz simt četrdesmit naudas soda vienībām, bet juridiskajai personai — no simt četrdesmit līdz astoņsimt sešdesmit naudas soda vienībām.";



 
	Iebildums (TM - 04.02.2025.)
Pārkāpuma formulējums joprojām nav skaidrs.

Likumprojektā ir paredzēts, ka "(6) Par tādu preču laišanu tirgū, kurām nav veikta regulas Nr.2023/988 9. panta 2. punktā noteiktā riska analīze, piemēro naudas sodu fiziskajai personai no piecdesmit sešām līdz simt četrdesmit naudas soda vienībām, bet juridiskajai personai — no simt četrdesmit līdz astoņsimt sešdesmit naudas soda vienībām.". Lūdzam pēc iespējas izvērtāk aprakstīt pantā minēto riska analīzi, lai ikvienai personai būtu skaidrs par ko tā var tikt sodīta. 
 
Piedāvātā redakcija
-
	Ņemts vērā
Norma precizēta.
	 papildināt pantu ar sesto daļu šādā redakcijā:
"(6) Par kosmētikas līdzekļu laišanu tirgū, piedāvāšanu vai pārdošanu, ja nav norādīts vai ir beidzies tā derīguma termiņš, piemēro naudas sodu fiziskajai personai no septiņām līdz septiņdesmit naudas soda vienībām, bet juridiskajai personai — no desmit līdz simt četrdesmit naudas soda vienībām.";

	23.
	Likumprojekts (grozījumi)
 papildināt pantu ar septīto daļu šādā redakcijā:
"(7) Par tāda pienākuma nodrošināt preču atbilstību noteiktām prasībām nepildīšanu, laižot tirgū, piedāvājot vai pārdodot preci, kas noteikts šā likuma 4. panta otrajā daļā minētā normatīvajā aktā vai Eiropas Savienības tiesību aktā, pieļaujot varbūtību, ka radīsies apdraudējums, kurš izraisīs kaitējumu, piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai — no četrdesmit līdz tūkstoš četrsimt naudas soda vienībām.";
 
	Iebildums (VM - 03.02.2025.)
1. Lūdzam 19. panta septīto daļu aiz vārda „nepildīšanu” papildināt ar vārdiem „preču izplatīšanas kārtības neievērošanu".
2. Lūdzam anotācijā sniegt skaidrojumu par jaunu nosacījumu noteikšanu 19. pantā attiecībā uz sodu piemērošanu par administratīvo pārkāpumu, salīdzinājumā ar iepriekšējo redakciju. Vai no precizētās redakcijas izriet, ka soda piemērošanai kontrolējošai iestādei  ir jānovērtē vai neatbilstība „rada risku par apdraudējumu, kurš izraisīs kaitējumu” un iestāde nevar piemērot sodu par konstatēto neatbilstību prasībām bez šāda novērtējuma.
 
Piedāvātā redakcija
-
	Ņemts vērā
Papildināta 19. panta septītā daļa ar vārdiem "vai preču aprites kārtības neievērošanu", kā arī papildināta anotācija par tirgus uzraudzības iestāžu riska vērtējumu, piemērojot administratīvo sodu.
	 papildināt pantu ar septīto daļu šādā redakcijā:
"(7) Par gāzes balonu laišanu tirgū, piedāvāšanu vai pārdošanu, neveicot tiem tehnisko novērtējumu, piemēro naudas sodu fiziskajai personai no desmit līdz simt četrdesmit naudas soda vienībām, bet juridiskajai personai — no četrdesmit līdz tūkstoš četrsimt naudas soda vienībām.";

	24.
	Likumprojekts (grozījumi)
 papildināt pantu ar septīto daļu šādā redakcijā:
"(7) Par tāda pienākuma nodrošināt preču atbilstību noteiktām prasībām nepildīšanu, laižot tirgū, piedāvājot vai pārdodot preci, kas noteikts šā likuma 4. panta otrajā daļā minētā normatīvajā aktā vai Eiropas Savienības tiesību aktā, pieļaujot varbūtību, ka radīsies apdraudējums, kurš izraisīs kaitējumu, piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai — no četrdesmit līdz tūkstoš četrsimt naudas soda vienībām.";
 
	Iebildums (TM - 04.02.2025.)
Ņemot vērā, ka normatīvo aktu pamattekstā atsauces pieļaujams izdarīt vienīgi uz tieši piemērojamiem Eiropas Savienības tiesību aktiem (piemēram, regulām), lūdzam izvērtēt un likumprojekta 9. pantā ietvertās atsauces uz Eiropas Savienības tiesību aktu aizstāt ar atsaucēm uz tieši piemērojamu Eiropas Savienības normatīvo aktu.
Piedāvātā redakcija
-
	Ņemts vērā
Atsauce uz Eiropas Savienības tiesību aktiem aizstāta ar atsauci uz tieši piemērojamiem Eiropas Savienības tiesību aktiem (regulām).
	 papildināt pantu ar septīto daļu šādā redakcijā:
"(7) Par gāzes balonu laišanu tirgū, piedāvāšanu vai pārdošanu, neveicot tiem tehnisko novērtējumu, piemēro naudas sodu fiziskajai personai no desmit līdz simt četrdesmit naudas soda vienībām, bet juridiskajai personai — no četrdesmit līdz tūkstoš četrsimt naudas soda vienībām.";

	25.
	Likumprojekts (grozījumi)
 papildināt pantu ar astoto daļu šādā redakcijā:
"(8) Par gāzes balonu laišanu tirgū, piedāvāšanu vai pārdošanu, neveicot tiem tehnisko novērtējumu, vai par saskaņā ar šā likuma 912. pantā noteiktu speciālo prasību un preču aprites kārtības neievērošanu, piemēro naudas sodu fiziskajai personai no desmit līdz simt četrdesmit naudas soda vienībām, bet juridiskajai personai — no četrdesmit līdz tūkstoš četrsimt naudas soda vienībām.";
	Iebildums (VM - 03.02.2025.)
Nevar attiecināt uz Veselības inspekcijas kompetenci aprites kārtību, kas minēta 19. panta astotajā daļā attiecībā uz gāzes baloniem, tas rada neskaidrības un pārpratumu iespējas visām iesaistītajām pusēm, kā komersantiem, tā plašai sabiedrībai un iestādēm. 
Lūdzam izteikt atsevišķās likumprojekta daļās to, kas attiecas uz gāzes baloniem vienā daļā un citā daļā par preču aprites kārtības neievērošanu.
Piedāvātā redakcija
-
	Ņemts vērā
Norma precizēta.
	 papildināt pantu ar astoto daļu šādā redakcijā:
"(8) Par tādu preču laišanu tirgū, kurām nav veikta riska analīze un izstrādāta tehniskā dokumentācija preces drošuma novērtēšanai saskaņā ar regulas Nr.2023/988 9. panta 2. punktu, piemēro naudas sodu fiziskajai personai no piecdesmit sešām līdz simt četrdesmit naudas soda vienībām, bet juridiskajai personai — no simt četrdesmit līdz astoņsimt sešdesmit naudas soda vienībām.";

	26.
	Likumprojekts (grozījumi)
 papildināt pantu ar devīto daļu šādā redakcijā:
"(9) Par preču laišanu tirgū, piedāvāšanu vai pārdošanu, ja tās neatbilst šā likuma 4. panta otrajā daļā minētā normatīvajā aktā vai tieši piemērojamā Eiropas Savienības tiesību aktā noteiktajām drošuma vai būtiskajām prasībām, vai tehniskajiem parametriem, radot risku, piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai — no piecdesmit sešām līdz divtūkstoš astoņsimt naudas soda vienībām.";
	Iebildums (TM - 11.03.2025.)
Norādām, ka Tieslietu ministrijas 2025. gada 4. februāra iebildums nav ticis ņemts vērā un attiecīgā norma joprojām ir neskaidra. 
Atkārtoti lūdzam precizēt pantā ietverto pārkāpuma formulējumu tā, lai ikvienam būtu saprotama normas jēga un saturs. Savukārt attiecībā uz likuma 4. panta otro daļu lūdzam izvērtēt un precizēt to, proti, lai būtu skaidrs, kādi nacionālie normatīvie akti ir ietverti pantā, lūdzam šajā pantā piemērveidā uzskaitīt (norādīt) vairākus nacionālos normatīvos aktus un attiecīgi papildināt anotāciju ar pamatojumu konkrētu normatīvu aktu ietveršanai likuma 4. panta otrajā daļā.
Piedāvātā redakcija
-
	Ņemts vērā
Panākta vienošanās ar Tieslietu ministriju 09.04.2025. sanāksmē par redakcionālu risinājumu, kā arī 19.panta strukturālu pārkārtošanu. Redakciju saskaņojums ar TM un VM (kuru arī skar veiktās izmaiņas) apliecināts e-pastos (pievienoti).
	 papildināt pantu ar devīto daļu šādā redakcijā:
"(9) Par šā likuma 4. panta otrajā daļā minētā normatīvajā aktā vai tieši piemērojamā Eiropas Savienības tiesību aktā noteikta pienākuma nodrošināt preču atbilstību noteiktām prasībām nepildīšanu vai preču aprites kārtības neievērošanu, piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai — no četrdesmit līdz tūkstoš četrsimt naudas soda vienībām.";

	27.
	Likumprojekts (grozījumi)
 papildināt pantu ar devīto daļu šādā redakcijā:
"(9) Par preču laišanu tirgū, piedāvāšanu vai pārdošanu, ja tās neatbilst šā likuma 4. panta otrajā daļā minētā normatīvajā aktā vai Eiropas Savienības tiesību aktā noteiktajām drošuma vai būtiskajām prasībām, vai tehniskajiem parametriem, radot risku par apdraudējumu, kurš izraisīs kaitējumu, piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai — no piecdesmit sešām līdz divtūkstoš astoņsimt naudas soda vienībām.";
	Iebildums (TM - 04.02.2025.)
Norma nav skaidra.

Pantā ietvertais  pārkāpuma formulējums ir neskaidrs, grūti uzverams. Lūdzam precizēt pantu tā, lai ikvienam būtu saprotama normas jēga un saturs, Vienlaikus ierosinām precizēt likuma 4. panta otro daļu " (2) Šā likuma III1 nodaļu piemēro nepārtikas precēm, kurām attiecībā uz personu veselību un drošību, darba aizsardzību, patērētāju tiesību, vides, sabiedriskās kārtības un citu sabiedrības interešu aizsardzību ir noteiktas prasības normatīvajos aktos, tajā skaitā prasības, kas tajos noteiktas vai tieši piemērojamas saskaņā ar Eiropas Savienības tiesību aktiem, kuri uzskaitīti regulas Nr.  2019/1020 1. pielikumā Eiropas Savienības saskaņošanas tiesību aktu sarakstā, kā arī saskaņā ar Eiropas Savienības tiesību aktiem par preču piekļūstamības prasībām" .
Piedāvātā redakcija
-
	Ņemts vērā
Skaidrāk formulēta 19. panta devītā daļa, savukārt 4. panta otrā daļa netiek precizēta, jo Tieslietu ministrijas iebildumā netiek minēts, ko tieši tajā vajadzētu precizēt. Vēršam uzmanību, ka tā tapusi sadarbībā ar Tieslietu ministriju iepriekšējā likuma "Par atbilstības novērtēšanu" grozījumu reizē, kad tika ieviesta regula Nr.  2019/1020. Šī norma ir sarežģīta, bet ne neskaidra. Tās mērķis ir aptvert 70 dažādus Eiropas Savienības tiesību aktus, kas uzskaitīti regulas Nr.  2019/1020 1. pielikumā, kas ir gan tieši piemērojamas regulas, gan direktīvas, kuras pārņemtas ar Latvijas normatīvajiem aktiem, un uz tiem visiem ir jāattiecina gan šā likuma regulējums par tigus uzraudzības kārtību, gan arī normas par administratīvo atbildību, kā to noteic regula Nr.  2019/1020.
	 papildināt pantu ar devīto daļu šādā redakcijā:
"(9) Par šā likuma 4. panta otrajā daļā minētā normatīvajā aktā vai tieši piemērojamā Eiropas Savienības tiesību aktā noteikta pienākuma nodrošināt preču atbilstību noteiktām prasībām nepildīšanu vai preču aprites kārtības neievērošanu, piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai — no četrdesmit līdz tūkstoš četrsimt naudas soda vienībām.";

	28.
	Likumprojekts (grozījumi)
 20. pantā:
panta pirmajā daļā izslēgt vārdus “otrajā” un vārdus "un trešajā" aizstāt ar vārdiem "trešajā, sestajā, septītajā, astotajā, devītajā un desmitajā daļā";
	Iebildums (VM - 03.02.2025.)
Lūdzam noteikt, ka Veselības inspekcijas kompetenci veikt administratīvā pārkāpuma procesu pilnībā paredz 20.panta ceturtā daļa un attiecīgi lūdzam izslēgt Veselības inspekciju no 20.panta pirmās daļas, lai novērstu neskaidrības un interpretācijas iespējas.
 
Piedāvātā redakcija
"(4) Administratīvā pārkāpuma procesu par šā likuma 19. panta pirmajā, trešajā, sestajā, septītajā, devītajā, desmitajā un vienpadsmitajā daļā minētajiem pārkāpumiem veic Veselības inspekcija.".
	Ņemts vērā
Veselības inspekcijas kompetence veikt administratīvā pārkāpuma procesu noteikta 20. panta ceturtajā daļā.
	 20. pantā:
panta pirmajā daļā izslēgt vārdu “otrajā” un vārdus “un Veselības inspekcija”, bet vārdus "un trešajā" aizstāt ar vārdiem "trešajā, septītajā, astotajā, devītajā, desmitajā un vienpadsmitajā daļā";

	29.
	Anotācija (ex-ante)
1.2. Mērķis
	Iebildums (VK - 11.11.2024.)
Lūdzam papildināt tiesību akta projekta mērķa skaidrojumu atbilstoši Valsts kancelejas 2021.gadā izdotajām Vadlīnijām tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā. Vadlīnijas pieejamas: https://www.mk.gov.lv/lv/media/16905/download?attachment
 
 
Piedāvātā redakcija
-
	Ņemts vērā
Anotācija papildināta ar likumprojekta mērķa skaidrojumu.
	1.2. Mērķis

	30.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 04.02.2025.)
Izvērtējot precizēto anotāciju, secināms, ka Tieslietu ministrijas iepriekšējos atzinumos minētais iebildums attiecībā uz anotācijas precizēšanu tikai daļēji ņemts vērā. Likumprojekta anotācijā nav ietverts pilnvērtīgs administratīvās atbildības kritēriju izvērtējums. Tāpat nepieciešams sabalansēt soda apmēru fiziskām un juridiskām personām. Proti, ja vien nav īpašu apstākļu, tad tā paša administratīvā pārkāpuma smagumam nevajadzētu atšķirties no fiziskas un juridiskas personas skatpunkta. Ja, izvērtējot soda apmēru fiziskajām un juridiskajām personām, tiks secināts, ka juridiskajām personām ir piemērojams lielāks naudas sods, tas attiecīgi jāpamato anotācijā. 
Piedāvātā redakcija
-
	Ņemts vērā
Papildināta anotācija.
	1.3. Pašreizējā situācija, problēmas un risinājumi

	31.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 12.11.2024.)
Izvērtējot precizēto anotāciju, secinājam, ka Tieslietu ministrijas š.g. 25. septembra atzinumā minētais iebildums attiecībā uz anotācijas precizēšanu tikai daļēji ņemts vērā. Ievērojot minēto, lūdzam anotācijā par katru pārkāpumu iekļaut pilnvērtīgu administratīvās atbildības nepieciešamības un pieļaujamības kritēriju izvērtējumu, pārkāpuma satura skaidrojumu (tostarp norādītas korespondējošās normas), kā arī soda veida un apmēra izvēles pamatojumu. Papildus norādām, ka anotācijā vispār nav norādīts pamatojums likuma papildināšanai ar 19. panta vienpadsmito daļu. 


 
Piedāvātā redakcija
-
	Ņemts vērā
Papildināta anotācija.
	1.3. Pašreizējā situācija, problēmas un risinājumi

	32.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 25.09.2024.)
Pamatojoties uz Ministru kabineta 2021. gada 7. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" (turpmāk - noteikumi Nr. 617) 9.1. apakšpunktu, lūdzam nodrošināt, ka likumprojektā ir sniegts skaidrojums par katra būtiskā grozījuma būtību, nepieciešamību un mērķi, tostarp 7. pantā, kā arī 8. pantā saistībā ar attiecīgā likuma 19. panta pirmās daļas izslēgšanu.
Piedāvātā redakcija
-
	Ņemts vērā
Papildināta likumprojekta anotācija. Vienlaikus norādām, ka likumprojekta 8.pantā saistībā ar attiecīgā likuma 19.panta pirmo daļu, nav plānota tā izslēgšana. Ar grozījumiem tiek plānota likuma 19.panta otrās daļas izslēgšana un pamatojums par to jau sniegts anotācijā.
	1.3. Pašreizējā situācija, problēmas un risinājumi

	33.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 25.09.2024.)
Likumprojekta anotācijas 1.3. sadaļā ir  norādīts, ka nav izvērtēti alternatīvie risinājumi. Saistībā ar minēto vēršam uzmanību, ka būtisks projekta sākotnējās ietekmes izvērtēšanas solis ir identificēt un izvērtēt visus iespējamos risinājumus mērķa sasniegšanai, tostarp izvērtējot alternatīvas. Liela daļa regulējuma kvalitātes problēmu rodas tādēļ, ka praksē regulējuma izstrādes procesā niecīga nozīme tiek piešķirta dažādu iespējamo risinājumu (alternatīvu) identificēšanai par to, kā būtu iespējams sasniegt izvirzīto mērķi (Vadlīnijas tiesību akta projekta sākotnējās ietekmes novērtēšanai un novērtējuma ziņojuma sagatavošanai Vienotajā tiesību aktu izstrādes un saskaņošanas portālā. Rīga: Valsts kanceleja, 2021, 11. lpp.). Līdz ar to alternatīvie risinājumi ir apsverami jebkurā gadījumā. Turklāt, vismaz saistībā ar administratīvās atbildības regulējumu, tā ir neatņemama administratīvās atbildības nepieciešamības un pieļaujamības kritēriju sastāvdaļa (piemēram, jau projekta anotācijā pieminētais administratīvā procesa prioritātes princips). Ievērojot minēto, lūdzam atbilstoši papildināt likumprojekta anotāciju.
Piedāvātā redakcija
-
	Ņemts vērā
Anotācija papildināta, ka likumprojekts izstrādāts ar mērķi iestrādāt tajā tādas normas no saistītā Preču un pakalpojumu drošuma likuma, kas nepieciešamas regulas Nr.2023/988 par ražojumu vispārēju drošumu ieviešanai, jo Preču un pakalpojumu drošuma likums zaudēs spēku un stāsies spēkā Pakalpojumu drošuma likums, kurā saglabāsies normas vien attiecībā uz pakalpojumu drošumu. Ņemot vērā minēto, citu alternatīvu ekonomisko, informatīvo, izglītojošo vai administratīvo risinājumu nav.
	1.3. Pašreizējā situācija, problēmas un risinājumi

	34.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 25.09.2024.)
Likumprojekta anotācijā par katru pārkāpumu nav iekļauts pilnvērtīgs administratīvās atbildības nepieciešamības un pieļaujamības kritēriju izvērtējums, pārkāpuma satura skaidrojums (tostarp norādītas korespondējošās normas), kā arī soda veida un apmēra izvēles pamatojums.

Lūdzam likumprojekta anotācijā iekļaut likumprojekta 8. pantā paredzēto pārkāpumu satura skaidrojumu un no likuma izrietošās korespondējošās tiesību normas, par kuru neievērošanu būs paredzēta administratīvā atbildība. Papildus lūdzam likumprojekta anotāciju papildināt ar administratīvās atbildības nepieciešamības un pieļaujamības kritēriju izvērtējumu par katru pārkāpumu.
Vēršam uzmanību, ka pirms noteikt jaunu administratīvās atbildības pamatu, jāizvērtē vismaz šādi kritēriji:
1) administratīvā akta (procesa) prioritātes princips;
2) sabiedriskās kārtības mērķa sasniegšanas efektivitāte;
3) problēmsituācijas attiecināmība uz publiski tiesiskajām attiecībām;
4) problēmsituācijas bīstamība un kaitīgums;
5) aizliegums paredzēt administratīvos sodus par administratīvā akta labprātīgu neizpildīšanu (Māliņa I. Jaunu administratīvo pārkāpumu sastāvu veidošana. Grām.: Administratīvo pārkāpumu tiesības. Administratīvās atbildības likuma skaidrojumi. Sagatavojis autoru kolektīvs. E. Danovska un G. Kūtra zinātniskajā redakcijā. Rīga: Tiesu namu aģentūra, 2020, 54. lpp.).
Norādām, ka nozīmīgs rādītājs ir arī problēmsituācijas aktualitāte, proti, vai attiecīgi pārkāpumi faktiski tiek izdarīti pietiekami bieži, lai par to būtu nepieciešams paredzēt administratīvo atbildību, vai esošais regulējums nav novecojis (sal. Informatīvais ziņojums "Nozaru administratīvo pārkāpumu kodifikācijas ieviešanas sistēmas īstenošana", 03.03.2020., 2. lpp. Pieejams: http://polsis.mk.gov.lv/).

Skaidrojam, ka administratīvā akta (rīkojuma, procesa) prioritātes princips nozīmē to, ka, ja ir nepieciešams panākt, lai persona izpilda noteiktas normatīvo aktu prasības, prioritāte ir administratīvā akta izdošanai, nosakot pienākumu atbilstošā termiņā novērst neatbilstības un izpildīt prasības. Administratīvais sods paredzams tikai tajos gadījumos, kad nepieciešams reaģēt uz kādu personas izdarītu pārkāpumu, kurš vairs nav novēršams un ir ar augstu bīstamības pakāpi (Māliņa I. Jaunu administratīvo pārkāpumu sastāvu veidošana. Grām.: Administratīvo pārkāpumu tiesības. Administratīvās atbildības likuma skaidrojumi. Sagatavojis autoru kolektīvs. E. Danovska un G. Kūtra zinātniskajā redakcijā. Rīga: Tiesu namu aģentūra, 2020, 55. lpp.). 

Sabiedriskās kārtības mērķa sasniegšanas efektivitāte nozīmē, ka ar administratīvās atbildības noteikšanu var sasniegt attiecīgo mērķi (citiem vārdiem, atrisināt konstatēto problēmsituāciju). Šajā aspektā nepieciešams izvērtēt, vai administratīvais sods spēs mazināt konstatēto problēmsituāciju skaitu, apmēru un izplatību sabiedrībā, kā arī vai ar administratīvā pārkāpuma procesā esošajiem līdzekļiem būs iespējams šādas situācijas konstatēt, izmeklēt un pierādīt (Māliņa I. Jaunu administratīvo pārkāpumu sastāvu veidošana. Grām.: Administratīvo pārkāpumu tiesības. Administratīvās atbildības likuma skaidrojumi. Sagatavojis autoru kolektīvs. E. Danovska un G. Kūtra zinātniskajā redakcijā. Rīga: Tiesu namu aģentūra, 2020, 55. lpp.).

Administratīvās atbildības regulējums nav paredzēts civiltiesisku strīdu risināšanai. Ja privātpersonai ir iespējams savas aizskartās tiesības aizstāvēt ar civiltiesiskās aizsardzības līdzekļiem, tad par attiecīgu privāttiesiskās attiecības regulējošo normu neievērošanu administratīvā atbildība nav paredzama. Tādējādi pārkāpumam jābūt saistītam ar publiski tiesiskām attiecībām. Ir atsevišķi izņēmuma gadījumi, kad administratīvie sodi tradicionāli tiek piemēroti arī par tādiem pārkāpumiem, kas pēc savas tiesiskās dabas attiecas uz privāttiesiskām attiecībām, piemēram, ja pārkāpuma rezultātā tiek skarts plašs sabiedrības loks (patērētāju tiesības) (Māliņa I. Jaunu administratīvo pārkāpumu sastāvu veidošana. Grām.: Administratīvo pārkāpumu tiesības. Administratīvās atbildības likuma skaidrojumi. Sagatavojis autoru kolektīvs. E. Danovska un G. Kūtra zinātniskajā redakcijā. Rīga: Tiesu namu aģentūra, 2020, 56.-57. lpp.).

Izvērtējot nepieciešamību noteikt administratīvo atbildību konkrētas problēmsituācijas risināšanai, jākonstatē tās bīstamība vai kaitīgums sabiedrības interesēm. Proti, jāizvērtē, vai iespējamais pārkāpums var aizskart sabiedriskās intereses tādā mērā, ka nepieciešams paredzēt administratīvo atbildību par to (Māliņa I. Jaunu administratīvo pārkāpumu sastāvu veidošana. Grām.: Administratīvo pārkāpumu tiesības. Administratīvās atbildības likuma skaidrojumi. Sagatavojis autoru kolektīvs. E. Danovska un G. Kūtra zinātniskajā redakcijā. Rīga: Tiesu namu aģentūra, 2020, 57. lpp.). Šajā aspektā nozīmīga var būt arī administratīvās atbildības un kriminālatbildības norobežošana. Likumdevēja izvēle starp noziedzīgu nodarījumu un administratīvo pārkāpumu nedrīkst būt patvaļīga. Administratīvie pārkāpumi izpaužas kā noteiktas pārvaldības kārtības neievērošana, un tie nav saistīti ar sociālu stigmatizāciju vai publisku kaunu (Smiltēna A. Administratīvās atbildības norobežošanas no kriminālatbildības problemātika. Grām.: Administratīvo pārkāpumu tiesības. Administratīvās atbildības likuma skaidrojumi. Sagatavojis autoru kolektīvs. E. Danovska un G. Kūtra zinātniskajā redakcijā. Rīga: Tiesu namu aģentūra, 2020, 23. lpp.). Šie pārkāpumi ir vienkārši traucējoši labai pārvaldībai vai sabiedriskajai kārtībai, bet tie neietver sevī kādu īpašu ļaunumu vai pilnīgu sabiedrības vai valsts vērtību ignoranci (Kalniņa V. Administratīvo pārkāpumu tiesību sistēmas reforma – domāšanas reforma. Jurista Vārds, 15.11.2016., Nr. 46). Citiem vārdiem sakot, ja noziedzīgs nodarījums ir ļaunums pats par sevi, tad administratīvais pārkāpums ir morāli neitrāla rīcība un tā izdarītājs – nevērīga vai bezrūpīga persona (Foundations of European Criminal Law. Norel Neagu (Ed.). Bucureşti: Editura C.H. Beck, 2014, p. 67).

Tāpat ir aizliegts paredzēt administratīvos sodus par administratīvā akta labprātīgu neizpildīšanu. Ja lieta ir uzsākta administratīvajā procesā, tad šajā procesā tā arī ir jāpabeidz, ja nepieciešams, izmantojot administratīvā akta piespiedu izpildes līdzekļus (Māliņa I. Jaunu administratīvo pārkāpumu sastāvu veidošana. Grām.: Administratīvo pārkāpumu tiesības. Administratīvās atbildības likuma skaidrojumi. Sagatavojis autoru kolektīvs. E. Danovska un G. Kūtra zinātniskajā redakcijā. Rīga: Tiesu namu aģentūra, 2020, 57.-58. lpp.).

Visbeidzot, lūdzam likumprojekta anotācijā iekļaut soda veida un apmēra izvēles pamatojumu.

-
 
Piedāvātā redakcija
-
	Ņemts vērā
Papildināta likumprojekta anotācija.
	1.3. Pašreizējā situācija, problēmas un risinājumi

	35.
	Anotācija (ex-ante)
1.5. Pēcpārbaudes (ex-post) izvērtējums
	Iebildums (VK - 03.02.2025.)
Ņemot vērā, ka likumprojekta mērķis cita starpā ir nodrošināt, lai nepārtikas preces, kas tiek piedāvātas tirgū, atbilstu normatīvajos aktos noteiktajām prasībām, neradot kaitējumu cilvēka veselībai, drošībai, videi un īpašumam, Valsts kancelejas ieskatā likumprojekts vērtējams kā regulējums ar augstu ietekmes līmeni, kam būtu nepieciešams veikt ex-post ietekmes novērtēšanu trīs līdz piecu gadu laikā no tā spēkā stāšanās brīža.
Ex-post izvērtējums ir veicams ar mērķi noskaidrot, kā ir praksē ieviestas likuma prasības, vai ir sasniegts noteikumu mērķis un kāda ir regulējuma ietekme uz mērķa grupām. Saskaņā ar Ministru kabineta noteikumu Nr.617 "Tiesību akta projekta sākotnējās ietekmes izvērtēšanas kārtība" 20.punktu, ja projektam paredzēta tiesību akta pēcpārbaudes ietekmes (ex-post) izvērtēšana, šo informāciju iekļauj anotācijā, norādot pamatojumu, termiņu, kā arī projekta mērķa sasniegšanas rezultātus un to vērtēšanas rādītājus. Ex-post novērtējuma rezultāti savukārt kalpo par pamatu lēmuma pieņemšanai par tiesību akta īstenošanas turpināšanu, pārskatīšanu vai jauna normatīvā regulējuma izstrādi, tādējādi uzlabojot tiesiskā regulējuma kvalitāti, aktualitāti un efektivitāti. Ietekmes novērtējums var kalpot arī par pamatu jaunām iniciatīvām, lai sekmētu konkrētā regulējuma īstenošanos.
Valsts kanceleja šobrīd aktīvi strādā pie tiesību aktu izvērtēšanas prakses iedzīvināšanas un attīstīšanas, gan izstrādājot metodiku tiesību aktu ex-post ietekmes izvērtēšanā, gan īstenojot vairākus pilotprojektus, gan plānojot atbalstu novērtēšanas prasmju stiprināšanai pašā valsts pārvaldē. Iecerēts, ka 2025. gada 1.pusē darbs pie tiesību aktu ex-post ietekmes metodikas izstrādes tiks pabeigts, savukārt 2025.gada otrajā pusgadā tiks īstenotas ministriju speciālistu apmācības, nodrošinot atbalstu normatīvo aktu izstrādātājiem un īstenotājiem tiesību aktu ex-post ietekmes izvērtēšanā.
Vienlaikus vēršam, uzmanību, ka no 2024. gada Valsts kanceleja sniedz atbalstu (finansiālu un metodisku) nozaru ministrijām tiesību aktu ar augstu ietekmes līmeni ex-post izvērtējuma veikšanai. Šāds atbalsts tiks sniegts arī turpmākajos gados, attīstot tiesību aktu ex-post izvērtējuma veikšanas praksi un sekmējot kvalitatīvāka un efektīvāka normatīvā regulējuma izstrādi un īstenošanu.
Piedāvātā redakcija
-
	Ņemts vērā
Papildināta anotācija saistībā ar ex-post novērtējumu.
	1.5. Pēcpārbaudes (ex-post) izvērtējums

	36.
	Anotācija (ex-ante)
4.1. Saistītie tiesību aktu projekti
	Iebildums (TM - 25.09.2024.)
Lūdzam likumprojekta anotācijas 4. sadaļā izvērstāk skaidrot likumprojekta 5. un 6. pantā ietvertā pilnvarojuma būtību un nepieciešamību. T.i., lūdzam visupirms izvērtēt, vai attiecīgs pilnvarojums vēl ir vajadzīgs, papildus norādot anotācijā (piem., 5.4. sadaļas 1. tabulā) arī konkrētas regulas Nr. 2023/988 vienības, kuru ieviešanu paredzēts ar attiecīgajiem Ministru kabineta noteikumiem nodrošināt, un vai nepieciešamo regulējumu (likumprojekta 5. panta gadījumā) nevar ietvert pašā likuma tekstā. Savukārt, ja tiek nolemts pilnvarojumu saglabāt, lūdzam likumprojekta anotācijas 4. sadaļā skaidrot pamatojumu šādai izvēlei, kā arī aprakstīt Ministru kabineta noteikumu saturisko ietvaru.
 
Piedāvātā redakcija
-
	Ņemts vērā
Papildināta likumprojekta anotācija.
	4.1. Saistītie tiesību aktu projekti

	37.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums (TM - 12.11.2024.)
Saistībā ar izziņas 19. punktā ietverto iebildumu lūdzam izvērtēt, vai likuma "Par atbilstības novērtēšanu" 18. panta otrā daļa nav jāpapildina ar atsauci uz Eiropas Parlamenta un Padomes 2023. gada 10. maija Regulas (ES) 2023/988 par ražojumu vispārēju drošumu, ar ko groza Eiropas Parlamenta un Padomes Regulu (ES) Nr. 1025/2012 un Eiropas Parlamenta un Padomes Direktīvu (ES) 2020/1828 un atceļ Eiropas Parlamenta un Padomes Direktīvu 2001/95/EK un Padomes Direktīvu 87/357/EEK  17. panta 2. punktu, ievērojot, ka dalībvalstīm saskaņā ar Eiropas Parlamenta un Padomes 2019. gada 19. marta Regulas (ES) 2019/515 par citā dalībvalstī likumīgi tirgotu preču savstarpēju atzīšanu un Regulas (EK) Nr. 764/2008 atcelšanu 9. pantu ir pienākums nodrošināt, ka produktu informācijas punktiem ir pietiekamas pilnvaras savu uzdevumu izpildei.
Piedāvātā redakcija
-
	Ņemts vērā
Ietverts jauns pants par likuma "Par atbilstības novērtēšanu" 18. panta otrās daļas papildināšanu ar atsauci uz regulas Nr. 2023/988 17. panta 2. punktu. Attiecīgi papildināta arī tabula anotācijas 5.4. punktā.
	5.4. 1. tabula. Tiesību akta projekta atbilstība ES tiesību aktiem

	38.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums (TM - 25.09.2024.)
Pamatojoties uz noteikumu Nr. 617 9.19. apakšpunktu, lūdzam papildināt likumprojekta anotācijas 5.4. sadaļas 1. tabulu ar informāciju par regulas Nr. 2023/988 3. panta 24. punktā, 17. panta 2. punktā, 24. panta 1. punktā, 33. panta 4. punktā, 37. pantā un 44. pantā (kontekstā ar 9. panta 5., 6. punktu, 11. panta 3. punktu, 19. pantā u.tml.) ietverto prasību ieviešanu vai sniegt skaidrojumu, kādēļ tas nav nepieciešams.
Kā arī lūdzam minētajā tabulā ailē par rīcības brīvības izmantošanu skaidrot, vai paredzēts izmantot minētās regulas 38. panta 1. punktā ietverto rīcības brīvību, attiecīgā gadījumā norādot, kā rīcības brīvību paredzēts izmantot, un sniedzot attiecīgus apsvērumus, kādēļ rīcības brīvību ir vai nav paredzēts izmantot.
Piedāvātā redakcija
-
	Ņemts vērā
Papildināta likumprojekta anotācija.
Vienlaikus norādām, ka regulas ir tieši piemērojamas un nav jāpārņem nacionālajos tiesību aktos. Vienlaikus ar šo likumprojektu ir ieviestas atsevišķas normas regulas Nr.2023/988 piemērošanai nacionālā līmenī, kā arī sodu noteikšanai par regulas pārkāpumiem, lai nodrošinātu no regulas normām izrietošo saistību īstenošanu un regulas un nacionālo normu savstarpēju saskaņotību.
	5.4. 1. tabula. Tiesību akta projekta atbilstība ES tiesību aktiem

	39.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Iebildums (VK - 25.09.2024.)
Valsts kanceleja, reaģējot uz saņemto sūdzību no sabiedrības pārstāvjiem, norāda, ka likumprojekta virzībā nav ievērots publiskajai apspriešanai noteiktais 14 dienu termiņš. Veicot izpēti, Valsts kanceleja konstatēja, ka termiņš saīsināts, jo saskaņošanas plūsma septiņas dienas bija apstājusies pie apstiprinātāja, kurš uzdevumu izpildīja 04.09.2024. Tādējādi sabiedrības pārstāvjiem iespēja iepazīties un sniegt viedokli tika nodrošināta tikai 6 dienas, kas nav pietiekami un nebūtu pieļaujams. Valsts kanceleja aicina Ekonomikas ministriju turpmāk pievērst uzmanību projektu virzības plūsmu ātrumam TAP portālā, kā arī riska mazināšanai paredzēt papildus laiku plūsmas norisei. 

Vienlaikus norādām, ka ir uzsākta iespēju pilnveidot sabiedrības līdzdalības procesu ietvaru TAP portālā izvērtēšana, to skaitā, ir plānots izveidot iespēju mainīt attiecīgās līdzdalības norises datumu, ja tas dažādu iemeslu dēļ kļuvis neaktuāls. Vienlaikus nav plānots mainīt kopējo ietvaru - par projekta izstrādi atbildīgā amatpersona ir tā, kurai būtu jāseko līdzi visām ar projekta virzību saistītajām norisēm atbilstoši Ministru kabineta 2009.gada 25.augusta noteikumu Nr.970 "Sabiedrības līdzdalība attīstības plānošanas procesā" 11. un 12.punktam. Atbildīgās personas atbildība saglabāta arī jaunajā regulējumā "Sabiedrības līdzdalība attīstības plānošanas procesā" (23-TA-1199), kuru drīzumā plānots pieņemt Ministru kabinetā. 
Piedāvātā redakcija
-
	Ņemts vērā
Norādām, ka tik tiešām saskaņošanas darba plūsmas ātrums ietekmēja termiņu sabiedrībai iepazīties ar likumprojektu. Turpmāk tam tiks pievērsta lielāka uzmanība.
	6. Projekta izstrādē iesaistītās institūcijas un sabiedrības līdzdalības process

	40.
	Anotācija (ex-ante)
6.2. Sabiedrības līdzdalības organizēšanas veidi
	Iebildums (VK - 25.09.2024.)
Lūdzam norādīt saiti uz likumprojekta publisko apspriešanu TAP publiskajā portālā. 
Piedāvātā redakcija
-
	Ņemts vērā
Papildināta likumprojekta anotācija.
	6.2. Sabiedrības līdzdalības organizēšanas veidi

	41.
	Anotācija (ex-ante)
6.3. Sabiedrības līdzdalības rezultāti
	Iebildums (VK - 25.09.2024.)
Lūdzam aizpildīt 6.3.apakšpunktu, norādot, kādi bija publiskās apspriešanas rezultāti. 
Piedāvātā redakcija
-
	Ņemts vērā
Papildināta likumprojekta anotācija.
	6.3. Sabiedrības līdzdalības rezultāti

	42.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Iebildums (TM - 12.11.2024.)
Lūdzam pēc iespējas precīzāk aprakstīt ietekmi uz iestāžu veicamo uzdevumu apjomu. Norādām, ka anotācijā ietvertais apraksts ir ļoti vispārīgs. 
Piedāvātā redakcija
-
	Ņemts vērā
Anotācija precizēta.
	7.4. Projekta izpildes ietekme uz pārvaldes funkcijām un institucionālo struktūru

	43.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Iebildums (TM - 25.09.2024.)
Lūdzam izvērtēt likumprojekta ietekmi uz pārvaldes funkcijām vai uzdevumiem. Ievērojot, ka likumprojektā ir iekļauti jauni administratīvie pārkāpumi, tas var ietekmēt vismaz uzdevumu apjomu.
Piedāvātā redakcija
-
	Ņemts vērā
Papildināta likumprojekta anotācija.
	7.4. Projekta izpildes ietekme uz pārvaldes funkcijām un institucionālo struktūru

	44.
	Likumprojekts (grozījumi)
 Izdarīt (Latvijas Republikas Saeimas un Ministru Kabineta Ziņotājs, 1996, 18. nr.; 1999, 23. nr.; 2002, 23. nr.; 2004, 9. nr.; 2008, 24. nr.; 2009, 14. nr.; Latvijas Vēstnesis, 2010, 43. nr.; 2013, 106. nr.; 2019, 219. nr.; 2023, 42. nr. ) šādus grozījumus:
	Priekšlikums (TM - 25.09.2024.)
Lūdzam tehniski precizēt un norādīt, kādā likumā tiek izdarīti grozījumi (proti, norādīt attiecīgā likuma nosaukumu).
Piedāvātā redakcija
-
	Ņemts vērā
Papildināta Likumprojekta ievaddaļa.
	 “Izdarīt likumā "Par atbilstības novērtēšanu" (Latvijas Republikas Saeimas un Ministru Kabineta Ziņotājs, 1996, 18. nr.; 1999, 23. nr.; 2002, 23. nr.; 2004, 9. nr.; 2008, 24. nr.; 2009, 14. nr.; Latvijas Vēstnesis, 2010, 43. nr.; 2013, 106. nr.; 2019, 219. nr.; 2023, 42. nr. ) šādus grozījumus:”

	45.
	Likumprojekts (grozījumi)
 papildināt panta pirmo daļu pēc vārdiem un skaitļiem "Eiropas Parlamenta un Padomes Regulai (ES) 2023/988 par ražojumu vispārēju drošumu, ar ko groza Eiropas Parlamenta un Padomes Regulu (ES) Nr. 1025/2012 un Eiropas Parlamenta un Padomes Direktīvu (ES) 2020/1828 un atceļ Eiropas Parlamenta un Padomes Direktīvu 2001/95/EK un Padomes Direktīvu 87/357/EEK (turpmāk - regula Nr. 2019/1020)";
	Priekšlikums (VM - 25.09.2024.)
9.2 panta pirmajā daļā ir norādīts nepareizs Eiropas Parlamenta un Padomes Regulas (ES) 2023/988 par ražojumu vispārēju drošumu saīsinājums, proti, norādīts, ka turpmāk tekstā tiek lietots saīsinājums regula Nr. 2019/1020, bet jābūt šādi: (turpmāk - regula Nr. 2023/988)
Piedāvātā redakcija

 
	Ņemts vērā
Precizēta grozījumu redakcija.
	 papildināt panta pirmo daļu pēc vārdiem un skaitļiem "regulai Nr.2019/1020” ar vārdiem un skaitļiem "un Eiropas Parlamenta un Padomes Regulai (ES) 2023/988 par ražojumu vispārēju drošumu, ar ko groza Eiropas Parlamenta un Padomes Regulu (ES) Nr.1025/2012 un Eiropas Parlamenta un Padomes Direktīvu (ES) 2020/1828 un atceļ Eiropas Parlamenta un Padomes Direktīvu 2001/95/EK un Padomes Direktīvu 87/357/EEK (turpmāk - regula Nr.2023/988)";

	46.
	Likumprojekts (grozījumi)
 papildināt panta pirmo daļu pēc vārdiem un skaitļiem "Eiropas Parlamenta un Padomes Regulai (ES) 2023/988 par ražojumu vispārēju drošumu, ar ko groza Eiropas Parlamenta un Padomes Regulu (ES) Nr. 1025/2012 un Eiropas Parlamenta un Padomes Direktīvu (ES) 2020/1828 un atceļ Eiropas Parlamenta un Padomes Direktīvu 2001/95/EK un Padomes Direktīvu 87/357/EEK (turpmāk - regula Nr. 2019/1020)";
	Priekšlikums (TM - 25.09.2024.)
Lūdzam tehniski precizēt norādīto saīsinājumu "regula Nr. 2019/1020", ņemot vērā, ka ar likumprojektu tiek ieviestas citas regulas prasības.
Piedāvātā redakcija
-
	Ņemts vērā
Precizēta grozījumu redakcija.
	 papildināt panta pirmo daļu pēc vārdiem un skaitļiem "regulai Nr.2019/1020” ar vārdiem un skaitļiem "un Eiropas Parlamenta un Padomes Regulai (ES) 2023/988 par ražojumu vispārēju drošumu, ar ko groza Eiropas Parlamenta un Padomes Regulu (ES) Nr.1025/2012 un Eiropas Parlamenta un Padomes Direktīvu (ES) 2020/1828 un atceļ Eiropas Parlamenta un Padomes Direktīvu 2001/95/EK un Padomes Direktīvu 87/357/EEK (turpmāk - regula Nr.2023/988)";

	47.
	Likumprojekts (grozījumi)
 Papildināt 9.7 panta pirmo daļu ar 4. punktu šādā redakcijā:
"4) pieprasīt par tiešsaistes saskarni atbildīgajam saimnieciskās darbības veicējam izņemt no to tiešsaistes saskarnes saturu, kurā ir atsauce uz noteiktajām prasībām neatbilstošas bīstamas preces piedāvājumu, atspējot piekļuvi šim saturam vai izvietot skaidru brīdinājumu. Tirgus uzraudzības iestādes var pieprasīt, lai norādītajā laikposmā par tiešsaistes saskarni atbildīgais saimnieciskās darbības veicējs no tā tiešsaistes saskarnes izņem visu identisko nelikumīgo saturu, kas saistīts ar attiecīgo noteiktajām prasībām neatbilstošo bīstamo preci, atspējo piekļuvi tam vai parāda tiešu brīdinājumu ar nosacījumu, ka attiecīgā satura meklēšana aprobežojas ar rīkojumā norādīto informāciju un neprasa par tiešsaistes saskarni atbildīgajam saimnieciskās darbības veicējam veikt minētā satura neatkarīgu novērtējumu un ka meklēšanu un izņemšanu var samērīgā veidā veikt ar uzticamiem automatizētiem rīkiem."
	Priekšlikums (TM - 11.03.2025.)
Lūdzam likumprojekta anotācijā skaidrot, kas ir domāts ar noteiktajām prasībām, vai precizēt likumprojekta 4. pantu (piem., izslēdzot atsauci uz noteiktajām prasībām). Vēršam uzmanību, ka, piemēram, pieņēmums par atbilstību vispārējām drošuma prasībām saskaņā ar regulas Nr. 2023/988 7. panta 3. punktu neliedz tirgus uzraudzības iestādēm veikt visus piemērotos pasākumus saskaņā ar šo regulu, ja ir pierādījumi, ka, neraugoties uz šādu pieņēmumu, ražojums ir bīstams. Attiecīgi secināms, ka pirmšķietami atbilstoši regulai var būt arī bīstamas preces, kuras var atbilst noteiktajām prasībām, turklāt uz noteiktajām prasībām nav norādīts arī minētās regulas 22. panta 4. un 5. punktā, kas ar likumprojektu tiek ieviesti, no kā savukārt var secināt, ka abos minētajos punktos ietvertās pilnvaras ir plašākas, nekā likumprojekta 4. pantā norādītās.
Piedāvātā redakcija
-
	Ņemts vērā
Tiek lietots termins "nedroša prece".
	 Papildināt 9.7 panta pirmo daļu ar 4. punktu šādā redakcijā:
"4) pieprasīt par tiešsaistes saskarni atbildīgajam saimnieciskās darbības veicējam izņemt no to tiešsaistes saskarnes saturu, kurā ir atsauce uz nedrošas preces piedāvājumu, atspējot piekļuvi šim saturam vai izvietot skaidru brīdinājumu. Tirgus uzraudzības iestādes var pieprasīt, lai norādītajā laikposmā par tiešsaistes saskarni atbildīgais saimnieciskās darbības veicējs no tā tiešsaistes saskarnes izņem visu identisko nelikumīgo saturu, kas saistīts ar attiecīgo nedrošo preci, atspējo piekļuvi tam vai parāda tiešu brīdinājumu ar nosacījumu, ka attiecīgā satura meklēšana aprobežojas ar rīkojumā norādīto informāciju un neprasa par tiešsaistes saskarni atbildīgajam saimnieciskās darbības veicējam veikt minētā satura neatkarīgu novērtējumu un ka meklēšanu un izņemšanu var samērīgā veidā veikt ar uzticamiem automatizētiem rīkiem.".

	48.
	Likumprojekts (grozījumi)
 Papildināt 9.7 panta pirmo daļu ar 4. punktu šādā redakcijā:
"4) pieprasīt par tiešsaistes saskarni atbildīgajam saimnieciskās darbības veicējam izņemt no to tiešsaistes saskarnes saturu, kurā ir atsauce uz bīstamas preces piedāvājumu, atspējot piekļuvi šim saturam vai izvietot skaidru brīdinājumu. Tirgus uzraudzības iestādes var pieprasīt, lai norādītajā laikposmā par tiešsaistes saskarni atbildīgais saimnieciskās darbības veicējs no tā tiešsaistes saskarnes izņem visu identisko nelikumīgo saturu, kas saistīts ar attiecīgo bīstamo preci, atspējo piekļuvi tam vai parāda tiešu brīdinājumu ar nosacījumu, ka attiecīgā satura meklēšana aprobežojas ar rīkojumā norādīto informāciju un neprasa par tiešsaistes saskarni atbildīgajam saimnieciskās darbības veicējam veikt minētā satura neatkarīgu novērtējumu un ka meklēšanu un izņemšanu var samērīgā veidā veikt ar uzticamiem automatizētiem rīkiem."
	Priekšlikums (VARAM - 04.02.2025.)
Lūdzam papildināt redakciju ar uzsvaru, ka runa nav tikai par bīstamām precēm, bet par bīstamām un noteiktām prasībām neatbilstošām precēm, jo komersantiem ir iespējams pārdot bīstamās preces, ja tās atbilst noteiktajām prasībām vai sniegt informāciju par bīstamām precēm, kas atbilst noteiktajām prasībām.

Norādām, ka, piemēram, Vienotās digitālās vārtejas regulas (2018/1724) 1. pielikumā ir norādīta informācija par Bīstamu ķīmisko vielu klasificēšanas, marķēšanas un iepakošanas prasībām, kas ir jāsniedz Latvijas juridiskām personām. Latvijas gadījumā šādu informāciju sniedz VSIA "LVĢMC" - https://videscentrs.lvgmc.lv/lapas/clp. Esošās redakcijas izpratnē šīs LVĢMC publicētais saturs ir uzskatāms par nelikumīgu, jo saturā ir iekļauta atsauce uz datu bāzi, kurā ir iespējams atrast komersantus, kas pārdod bīstamās preces, kas atbilst noteiktajām prasībām. 
Piedāvātā redakcija
Papildināt 9.7 panta pirmo daļu ar 4. punktu šādā redakcijā:
"4) pieprasīt par tiešsaistes saskarni atbildīgajam saimnieciskās darbības veicējam izņemt no to tiešsaistes saskarnes saturu, kurā ir atsauce uz bīstamas un noteiktajām prasībām neatbilstošas preces, piedāvājumu atspējot piekļuvi šim saturam vai izvietot skaidru brīdinājumu. Tirgus uzraudzības iestādes var pieprasīt, lai norādītajā laikposmā par tiešsaistes saskarni atbildīgais saimnieciskās darbības veicējs no tā tiešsaistes saskarnes izņem visu identisko nelikumīgo saturu, kas saistīts ar attiecīgo bīstamo un noteiktām prasībām neatbilstošu preci, atspējo piekļuvi tam vai parāda tiešu brīdinājumu ar nosacījumu, ka attiecīgā satura meklēšana aprobežojas ar rīkojumā norādīto informāciju un neprasa par tiešsaistes saskarni atbildīgajam saimnieciskās darbības veicējam veikt minētā satura neatkarīgu novērtējumu un ka meklēšanu un izņemšanu var samērīgā veidā veikt ar uzticamiem automatizētiem rīkiem."
 
	Ņemts vērā
Vārdi "bīstama prece" formulēti kā "noteiktajām prasībām neatbilstoša bīstama prece", kas izslēdz gadījumu, kad prece varētu būt bīstama (piemēram, ķīmiska viela), bet tomēr likumīga un atbilstoša prasībām. Saikli "un" lietot nav vēlams, jo normā paredzētos pienākumus nevar attiecināt uz jebkurām prasībām neatbilstošām precēm. Neatbilstībām ir jābūt tādām, kas preci padara par bīstamu.
	 Papildināt 9.7 panta pirmo daļu ar 4. punktu šādā redakcijā:
"4) pieprasīt par tiešsaistes saskarni atbildīgajam saimnieciskās darbības veicējam izņemt no to tiešsaistes saskarnes saturu, kurā ir atsauce uz nedrošas preces piedāvājumu, atspējot piekļuvi šim saturam vai izvietot skaidru brīdinājumu. Tirgus uzraudzības iestādes var pieprasīt, lai norādītajā laikposmā par tiešsaistes saskarni atbildīgais saimnieciskās darbības veicējs no tā tiešsaistes saskarnes izņem visu identisko nelikumīgo saturu, kas saistīts ar attiecīgo nedrošo preci, atspējo piekļuvi tam vai parāda tiešu brīdinājumu ar nosacījumu, ka attiecīgā satura meklēšana aprobežojas ar rīkojumā norādīto informāciju un neprasa par tiešsaistes saskarni atbildīgajam saimnieciskās darbības veicējam veikt minētā satura neatkarīgu novērtējumu un ka meklēšanu un izņemšanu var samērīgā veidā veikt ar uzticamiem automatizētiem rīkiem.".

	49.
	Likumprojekts (grozījumi)
 Izslēgt 16. panta ceturto daļu.
	Priekšlikums (VM - 25.09.2024.)
Anotācijas sadaļā „Problēmas un risinājumi”aicinām sniegt  16.panta ceturtās daļas  izslēgšanas pamatojumu
Piedāvātā redakcija
-
	Ņemts vērā
Papildināta likumprojekta anotācija. 
	 Izslēgt 16. panta ceturto daļu.

	50.
	Likumprojekts (grozījumi)
 19. pantā:
	Priekšlikums (LVTA - 17.09.2024.)
Pievienot pamatojumu par sodu lielumu. Pārkāpumiem, kas nav saistīti ar risku cilvēka veselībai, sodu bargums ir pārlieks.
Piedāvātā redakcija
-
	Ņemts vērā
-
	 19. pantā:
 

	51.
	Likumprojekts (grozījumi)
 papildināt pantu ar septīto daļu šādā redakcijā:
"(7) Par normatīvajos aktos noteikto pienākumu nepildīšanu preču atbilstības nodrošināšanai, laižot tirgū, piedāvājot vai pārdodot preci, piemēro naudas sodu fiziskajai personai līdz simt četrdesmit naudas soda vienībām, bet juridiskajai personai — no desmit līdz tūkstoš četrsimt naudas soda vienībām.";
	Priekšlikums (LVTA - 17.09.2024.)
Pievienot skaidrojumu, ar ko saprotams riska analīzes veikšanas apliecinājums.
Piedāvātā redakcija
-
	Ņemts vērā
Informācija par riska analīzes veikšanu pienākumu ir ietverta anotācijā un attiecīgi paredzēta regulas Nr.2023/988 9.panta 2.punktā, kā arī tās preambulas 62.punktā.
	 papildināt pantu ar septīto daļu šādā redakcijā:
"(7) Par gāzes balonu laišanu tirgū, piedāvāšanu vai pārdošanu, neveicot tiem tehnisko novērtējumu, piemēro naudas sodu fiziskajai personai no desmit līdz simt četrdesmit naudas soda vienībām, bet juridiskajai personai — no četrdesmit līdz tūkstoš četrsimt naudas soda vienībām.";

	52.
	Anotācija (ex-ante)
1.1. Pamatojums
	Priekšlikums (IEM - 24.09.2024.)
Lūdzam anotācijas 1.1. sadaļā projekta aprakstā precizēt Eiropas Parlamenta un Padomes Regulas (ES) 2023/988 pieņemšanas datumu.
Piedāvātā redakcija
-
	Ņemts vērā
Likumprojekta anotācijā precizēts regulas Nr.2023/988 pieņemšanas datums no 2003.gada uz 2023.gadu.
	1.1. Pamatojums

	53.
	Anotācija (ex-ante)
1.1. Pamatojums
	Priekšlikums (VM - 25.09.2024.)
Precizēt gadu: 2023.gada 10.maijā tika pieņemta jauna ...
Piedāvātā redakcija


 
	Ņemts vērā
Likumprojekta anotācijā precizēts regulas Nr.2023/988 pieņemšanas datums no 2003.gada uz 2023.gadu.
	1.1. Pamatojums

	54.
	Anotācija (ex-ante)
1.2. Mērķis
	Priekšlikums (VM - 12.11.2024.)
Anotācijā šobrīd teikts:" Regulas 2023/988 50. pantā noteikts, ka no 2014. gada 13. decembra tiek atcelta Direktīva 2001/95/EK", taču minētajā regulā ir  norādīts 2024.gads. Iesakām šajā tekstā skaitli "2014" aizstāt ar skaitli "2024".
Piedāvātā redakcija
Regulas 2023/988 50. pantā noteikts, ka no 2024. gada 13. decembra tiek atcelta Direktīva 2001/95/EK, kas pārņemta Preču un pakalpojumu drošuma likumā, kurš zaudē spēku, stājoties spēkā šim likumprojektam. Savukārt regulas Nr.2023/988 52. pants noteic, ka 2024. gada 13. decembrī sāk piemērot Regulu 2023/988, kuras piemērošanai nepieciešamās normas iestrādātas šajā likumprojektā.
 
	Ņemts vērā
Anotācija precizēta.
	1.2. Mērķis

	55.
	Anotācija (ex-ante)
1.2. Mērķis
	Priekšlikums (VM - 25.09.2024.)
Lūdzam labot drukas kļūdu, mērķa pamatojumā norādot 2024.gada 13. decembri kā Regulas piemērošanas datumu. 
Piedāvātā redakcija
-
	Nav ņemts vērā
Nav izprotams priekšlikums. Likumprojekta anotācijā norādīts, ka likumprojekta spēkā stāšanās diena ir 2024.gada 13.decembris, kas noteikts, jo regula Nr.2023/988 ir piemērojama no 2024.gada 13.decembra.
	1.2. Mērķis

	56.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 12.11.2024.)
Atkārtoti lūdzam precizēt anotācijas 1.3. sadaļā "Risinājuma apraksts" iekļauto informāciju, terminu "administratīvā procesa ietekmes līdzekļi" aizstājot ar terminu "piespiedu izpildes līdzekļi" atbilstoši Administratīvā procesa likumā iekļautajam regulējumam.
Piedāvātā redakcija
-
	Ņemts vērā
Anotācija precizēta.
	1.3. Pašreizējā situācija, problēmas un risinājumi

	57.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (IEM - 24.09.2024.)
Anotācijas 1.3.sadaļas risinājuma aprakstā minēts, ka lielākā daļa normu, kas ir ieviestas Preču un pakalpojumu drošuma likumā attiecībā uz preču drošumu, tiek svītrotas. Lūdzam precizēt attiecīgo aprakstu, jo attiecīgās normas zaudē savu spēku, jo spēku zaudē arī Preču un pakalpojumu drošuma likums.
Piedāvātā redakcija
-
	Ņemts vērā
Anotācijas 1.3.sadaļa precizēta un papildināta.
	1.3. Pašreizējā situācija, problēmas un risinājumi

	58.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 25.09.2024.)
Lūdzam precizēt anotācijas 1.3. sadaļā "Risinājuma apraksts" iekļauto informāciju attiecībā uz terminu "administratīvā procesa ietekmes līdzekļi", jo saskaņā ar Administratīvā procesa likumu, ja administratīvā akta adresāts labprātīgi to neizpilda, piemērojami piespiedu izpildes līdzekļi.

 
Piedāvātā redakcija
-
	Ņemts vērā
Precizēta anotācijas 1.3.sadaļa
	1.3. Pašreizējā situācija, problēmas un risinājumi

	59.
	Anotācija (ex-ante)
1.4. Izvērtējumi/pētījumi, kas pamato TA nepieciešamību
	Priekšlikums (TM - 25.09.2024.)
Lūdzam norādīt, vai tika veikti izvērtējumi vai pētījumi, kas pamato likumprojekta nepieciešamību. 
Piedāvātā redakcija
-
	Ņemts vērā
Papildināta anotācijas 1.6.sadaļa.
	1.4. Izvērtējumi/pētījumi, kas pamato TA nepieciešamību

	60.
	Anotācija (ex-ante)
1.5. Pēcpārbaudes (ex-post) izvērtējums
	Priekšlikums (TM - 25.09.2024.)
Lūdzu norādīt iemeslu, kādēļ netiks veikts pēcpārbaudes (ex-post) izvērtējums. 
Piedāvātā redakcija
-
	Ņemts vērā
Papildināta anotācijas 1.6.sadaļa.
	1.5. Pēcpārbaudes (ex-post) izvērtējums

	61.
	Anotācija (ex-ante)
4.1. Saistītie tiesību aktu projekti
	Priekšlikums (TM - 11.03.2025.)
Likumprojekta anotācijā minēts, tā kā Ministru kabineta 2014.gada 9.decembra noteikumi Nr.755 “Gāzes balonu aprites, uzraudzības un kontroles kārtība” ir izdoti saskaņā ar Preču un pakalpojumu drošuma likuma 8.1 pantu, tie zaudēs spēku. Ar saistīto likumprojektu "Pakalpojumu drošuma likums" (24-TA-1022) ietverti pārejas noteikumi, lai neradītu juridiskā vakuuma situāciju. Saistībā ar minēto, lūdzam izvērtēt un, ņemot vērā, ka tieši likumprojekts attiecas uz preču drošuma prasībām, - papildināt likumprojektu ar attiecīgiem pārejas noteikumiem, minētos pārejas noteikumus izslēdzot likumprojektā "Pakalpojumu drošuma likums".
Piedāvātā redakcija
-
	Ņemts vērā
Priekšlikums izvērtēts un nolemts pārejas noteikumus saglabāt likumprojektā "Pakalpojumu drošuma likums" (24-TA-1022). Vēršam uzmanību, ka Ministru kabineta 2014.gada 9.decembra noteikumi Nr.755 “Gāzes balonu aprites, uzraudzības un kontroles kārtība” paredz drošuma prasības gan precēm, gan pakalpojumiem, un pēc Preču un pakalpojumu drošuma likuma spēka zaudēšanas šādi noteikumi tiks izdoti gan uz Pakalpojumu drošuma likuma, gan uz likuma “Par atbilstības novērtēšanu” pamata.
	4.1. Saistītie tiesību aktu projekti

	62.
	Anotācija (ex-ante)
4.1. Saistītie tiesību aktu projekti
	Priekšlikums (IEM - 24.09.2024.)
Precizēt aprakstu, jo attiecīgās Preču un pakalpojumu drošuma likuma normas netiek svītrotas, proti, Preču un pakalpojumu drošuma likums netiek grozīts, bet aizstāts ar Pakalpojumu drošuma likumu un šo likumprojektu.
Piedāvātā redakcija
-
	Ņemts vērā
Precizēta anotācijas 4.1.sadaļa.
	4.1. Saistītie tiesību aktu projekti

	63.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 12.11.2024.)
Saistībā ar izziņas 6. punktā ietverto iebildumu lūdzam papildināt likumprojekta anotācijas 5.4. sadaļas 1. tabulu ar informāciju par attiecīgās regulas 37. panta ieviešanu Patērētāju tiesību aizsardzības likumā.
Piedāvātā redakcija
-
	Ņemts vērā
Anotācijas 5.4. sadaļas 1. tabula papildināta ar informāciju par regulas Nr.2023/988 37. panta ieviešanu Patērētāju tiesību aizsardzības likumā.
	5.4. 1. tabula. Tiesību akta projekta atbilstība ES tiesību aktiem

	64.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Priekšlikums (FM - 12.11.2024.)
Ņemot vērā anotācijas 7.4.sadaļas 4.punktā sniegto informāciju, ka tirgus uzraudzības iestādēm paplašinās uzdevums īstenot tirgus uzraudzību un kontroli, lūdzam papildināt minēto punktu, norādot, ka tirgus uzraudzības iestādes tām paredzēto uzdevumu izpildi nodrošinās piešķirto valsts budžeta līdzekļu ietvaros.
Piedāvātā redakcija
-
	Ņemts vērā
Anotācijas 7.4. sadaļas 4.punkts papildināts.
	7.4. Projekta izpildes ietekme uz pārvaldes funkcijām un institucionālo struktūru



